**Programul Incluziune și Demnitate Socială (PoIDS) 2021-2027**

**GHIDUL SOLICITANTULUI CONDIȚII GENERALE**

Acest document cuprinde informații și reguli generale de eligibilitate aplicabile în mod obligatoriu solicitanților care doresc să obțină finanțare din FSE+ si FEDR, în cadrul tuturor apelurilor de proiecte lansate în cadrul priorităților 1 – 10 ale Programului Incluziune și Demnitate Socială (PoIDS) 2021-2027.

***I.1. Elemente de context***

Programul Incluziune și Demnitate Socială (PoIDS) 2021-2027 are alocate fonduri europene în valoare de 4,15 miliarde euro, pentru a sprijini incluziunea socială a persoanelor aparținând grupurilor vulnerabile, mai ales ale celor cu risc ridicat, inclusiv prin reducerea decalajului rural-urban în ceea ce privește sărăcia și excluziunea socială și creșterea accesului la servicii de calitate pentru populația vulnerabilă.

Prin proiectele finanțate vor fi sprijinite grupurile vulnerabile, prin acțiuni ce vor viza: dezvoltarea locală plasată sub responsabilitatea comunității, protejarea dreptului la demnitate socială, accesul comunităților rurale la serviciile primare, reducerea disparităților dintre copiii expuși la riscul de sărăcie/excluziune socială și ceilalți copii, servicii pentru sprijinirea persoanelor vârstnice și a celor cu dizabilități, acordarea de ajutoare persoanelor defavorizate.

***Lista de abrevieri***

|  |  |
| --- | --- |
| *AM / AM PoIDS* | *Autoritatea de Management / Autoritatea de Management pentru Programul Incluziune și Demnitate Socială (PoIDS)* |
| *P* | *Prioritate* |
| *CE* | *Comisia Europeană* |
| *BS* | *Buget de stat* |
| *DLRC* | *Dezvoltarea Locală plasată sub Responsabilitatea Comunității* |
| *FEADR* | *Fondul European de Dezvoltare Agricola Rurala* |
| *FEDR* | *Fondul European de Dezvoltare Regionala* |
| *FESI 2021-2027* | *Fonduri Europene Structurale si de Investiții 2021-2027* |
| *FSE* | *Fondul Social European* |
| *FSE+* | *Fondul Social European Plus* |
| *GAL* | *Grup de Acțiune Locala* |
| *ITI* | *Investiții Teritoriale Integrate* |
| *MIPE* | *Ministerul Investițiilor si Proiectelor Europene* |
| *MMSS* | *Ministerul Muncii și Solidarității Sociale* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicatia electronica MySMIS2021/SMIS2021+ se incadreaza in categoria mijloacelor ce asigură transmiterea de texte/ documente şi confirmarea primirii acestora.* |
| *NEETs* | *Not in Education, Employment and Training*  *Tânăr NEET - persoana cu vârsta cuprinsă între 16 ani şi până la împlinirea vârstei de 30 de ani, care nu are loc de muncă, nu urmează o formă de învăţământ şi nu participă la activităţi de formare profesională (Legea nr. 76/2002 privind sistemul asigurărilor pentru şomaj şi stimularea ocupării forţei de munca).* |
| *OI* | *Organism Intermediar* |
| *OS* | *Obiectiv Specific* |
| *P* | *Prioritate* |
| *PAPI* | *Punct de Acces Public la Informație* |
| *PNDR* | *Planul National de Dezvoltare Rurala* |
| *PNRR* | *Planul National de Redresare si Rezilienta* |
| *PoIDS* | *Programul Incluziune și Demnitate Socială* |
| *SUERD* | *Strategia UE pentru regiunea Dunării* |

***I.2. Prezentarea programului***

În cadrul priorităților P 1- P 10, POIDS sprijină următoarele operațiuni:

|  |  |  |
| --- | --- | --- |
| **Prioritatea** | **Obiectiv Specific** | **Definire obiectiv specific** |
| Dezvoltare locală plasată sub responsabilitatea comunității - zona urbană | RSO4.2 | Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR) |
| RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.6. | Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, începând de la educația și îngrijirea timpurie, continuând cu educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scopul învățării pentru toți și a accesibilității pentru persoanele cu dizabilități (FSE+) |
| ESO4.10 | Promovarea integrării socioeconomice a comunităților marginalizate, cum ar fi romii (FSE+) |
| ESO4.11 | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Dezvoltarea locală plasată sub responsabilitatea comunității – zona rurală | ESO4.12 | Promovarea integrării sociale a persoanelor expuse riscului de sărăcie sau de excluziune socială, inclusiv a celor mai defavorizate persoane și a copiilor (FSE+) |
| Protejarea dreptului la demnitate socială | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.1 | Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Sprijinirea comunităților rurale fără acces sau cu acces limitat la serviciile primare | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Reducerea disparităților dintre copiii la risc de sărăcie și/sau excluziune socială și ceilalți copii | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.3 | Promovarea unei participări echilibrate din perspectiva genului la piața muncii, condiții de muncă egale și un echilibru mai bun între viața profesională și cea privată, inclusiv prin intermediul accesului la servicii de îngrijire a copiilor și a persoanelor aflate în întreținere, la prețuri abordabile (FSE+) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Servicii de suport pentru persoane vârstnice | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Sprijin pentru persoanele cu dizabilitati | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| ESO4.8. | Favorizarea incluziunii active în vederea promovării egalității de șanse, a nediscriminării și a participării active, precum și în vederea îmbunătățirii capacității de inserție profesională, în special în rândul grupurilor defavorizate (FSE+) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Servicii sociale si de suport acordate altor grupuri vulnerabile | RSO4.3 | Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR) |
| RSO4.4 | Promovarea integrării socioeconomice a resortisanților țărilor terțe, inclusiv a migranților, prin acțiuni integrate care să includă locuințele și serviciile sociale (FEDR) |
| ESO4.9 | Promovarea integrării socioeconomice a resortisanților țărilor terțe, inclusiv a migranților (FSE+) |
| ESO4.11. | Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) |
| Inovare sociala | ESO4.8. | Favorizarea incluziunii active în vederea promovării egalității de șanse, a nediscriminării și a participării active, precum și în vederea îmbunătățirii capacității de inserție profesională, în special în rândul grupurilor defavorizate (FSE+) |
| Ajutorarea persoanelor defavorizate | ESO4.13 | Reducerea deprivării materiale |

Intervențiile din PoIDS vor finanța operațiuni în toate cele 8 regiuni de dezvoltare. Dintre acestea, 7 regiuni se încadrează în categoria de regiuni mai puțin dezvoltate (al căror PIB pe cap de locuitor este mai mic de 75% din PIB-ul mediu pe cap de locuitor al UE-27), respectiv regiunile Nord–Est, Sud-Est, Sud Muntenia, Sud-Vest Oltenia, Vest, Nord-Vest și Centru. Regiunea București-Ilfov se încadrează în categoria regiuni mai dezvoltate (al căror PIB pe cap de locuitor este mai mare de 100% din PIB-ul mediu pe cap de locuitor al UE-27).

**Alocare financiara**[[1]](#footnote-1) - Programul Incluziune si Demnitate Sociala 2021 - 2027 (PoIDS)

La nivelul programului PoIDS sunt stabilite alocări financiare diferențiate în funcție de categoriile de regiuni, respectiv între regiuni mai dezvoltate și regiuni mai puțin dezvoltate. În cadrul fiecărui apel de proiecte vor fi clar indicate alocările financiare, în funcție de cele două categorii de regiuni, precum și de fondul care finanțează.

|  |  |  |  |  |  |
| --- | --- | --- | --- | --- | --- |
| Prioritate | Fond | Categorie de Regiune | Contributia UE   * euro - | Contribuția nationala   * euro - | Total asistență financiară nerambursabilă   * euro - |
|  |  |  | a) | b) | c=a)+b) |
| 1 | FEDR | Regiune dezvoltata | 3.000.000,00 | 3.000.000,00 | 6.000.000,00 |
| Regiune mai putin dezvoltata | 47.000.000,00 | 2.473.685,00 | 49.473.685,00 |
| FSE+ | Regiune dezvoltata | 9.600.000,00 | 9.600.000,00 | 19.200.000,00 |
| Regiune mai putin dezvoltata | 150.400.000,00 | 7.915.790,00 | 158.315.790,00 |
| 2 | FSE+ | Regiune dezvoltata | 3.000.000,00 | 3.000.000,00 | 6.000.000,00 |
| Regiune mai putin dezvoltata | 147.000.000,00 | 7.736.843,00 | 154.736.843,00 |
| 3 | FEDR | Regiune dezvoltata | 10.409.200,00 | 15.613.800,00 | 26.023.000,00 |
| Regiune mai putin dezvoltata | 89.590.800,00 | 22.397.700,00 | 111.988.500,00 |
| FSE+ | Regiune dezvoltata | 2.570.000,00 | 3.855.000,00 | 6.425.000,00 |
| Regiune mai putin dezvoltata | 125.930.000,00 | 22.222.942,00 | 148.152.942,00 |
| 4 | FEDR | Regiune dezvoltata | 323.000,00 | 484.500,00 | 807.500,00 |
| Regiune mai putin dezvoltata | 15.827.000,00 | 2.793.000,00 | 18.620.000,00 |
| FSE+ | Regiune dezvoltata | 13.130.000,00 | 19.695.000,00 | 32.825.000,00 |
| Regiune mai putin dezvoltata | 648.370.000,00 | 114.418.236,00 | 762.788.236,00 |
| 5 | FEDR | Regiune dezvoltata | 6.425.000,00 | 9.637.500,00 | 16.062.500,00 |
| Regiune mai putin dezvoltata | 44.975.000,00 | 7.936.765,00 | 52.911.765,00 |
| FSE+ | Regiune dezvoltata | 43.744.700,00 | 65.617.051,00 | 109.361.751,00 |
| Regiune mai putin dezvoltata | 325.005.300,00 | 57.353.877,00 | 382.359.177,00 |
| 6 | FEDR | Regiune dezvoltata | 2.400.000,00 | 3.600.000,00 | 6.000.000,00 |
| Regiune mai putin dezvoltata | 37.600.000,00 | 9.400.000,00 | 47.000.000,00 |
| FSE+ | Regiune dezvoltata | 8.700.000,00 | 13.050.000,00 | 21.750.000,00 |
| Regiune mai putin dezvoltata | 141.300.000,00 | 24.935.295,00 | 166.235.295,00 |
| 7 | FEDR | Regiune dezvoltata | 10.647.369,00 | 15.971.054,00 | 26.618.423,00 |
| Regiune mai putin dezvoltata | 80.152.631,00 | 20.038.158,00 | 100.190.789,00 |
| FSE+ | Regiune dezvoltata | 31.636.488,00 | 47.454.732,00 | 79.091.220,00 |
| Regiune mai putin dezvoltata | 265.515.512,00 | 63.326.269,00 | 328.841.781,00 |
| 8 | FEDR | Regiune dezvoltata | 828.973,00 | 1.243.460,00 | 2.072.433,00 |
| Regiune mai putin dezvoltata | 21.425.501,00 | 3.780.971,00 | 25.206.472,00 |
| FSE+ | Regiune dezvoltata | 11.800.800,00 | 17.701.200,00 | 29.502.000,00 |
| Regiune mai putin dezvoltata | 120.199.200,00 | 21.211.626,00 | 141.410.826,00 |
| 9 | FSE+ | Regiune dezvoltata | 1.788.000,00 | 1.788.000,00 | 3.576.000,00 |
| Regiune mai putin dezvoltata | 13.212.000,00 | 695.369,00 | 13.907.369,00 |
| 10 | FSE+ | Regiune dezvoltata | 38.074.494,00 | 4.230.500,00 | 42.304.994,00 |
| Regiune mai putin dezvoltata | 849.465.632,00 | 94.385.071,00 | 943.850.703,00 |

În completarea elementelor reglementate de prezentul document, regulile specifice aplicabile unui apel de proiecte finanțate prin PoIDS pot fi regăsite în Ghidul Solicitatului - Condiții Specifice aferent respectivului apel de proiecte.

In situatia in care Ghidul Solicitantului - Conditii specifice, prevede conditii diferite fata de prezentul ghid (numit si Ghidul Solicitantului - Condiții Generale), prevederile din Ghidul Solicitantului - Conditii Specifice vor prevala.

Aspectele prevăzute în cadrul prezentului document, precum și în cadrul Ghidurilor solicitantului – Conditii specifice, se raportează la legislația în vigoare. Modificarea prevederilor legale în vigoare poate determina AM să solicite documente suplimentare și/sau respectarea unor condiții suplimentare față de prevederile acestor documente, pentru conformarea cu modificările legislative intervenite.

Identificarea unor aspecte ce pot îmbunătăți procesul de evaluare, selecție și contractare poate determina de asemenea modificări asupra ghidurilor solicitantului.

În acest sens, AM PoIDS poate emite unul sau mai multe corrigenda sau instrucțiuni de modificare/completare a prevederilor prezentului document si a ghidurilor specifice, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

**Informațiile și regulile generale de eligibilitate prezentate sunt valabile atât pentru obținerea finanțării in cadrul programului, cat si pentru utilizarea acestor fonduri de către beneficiarii de finanțare nerambursabilă.**

**Indicatori**

Indicatorii aferenți Programului Incluziune și Demnitate Socială 2021–2027 pot fi regăsiți în documentul Ghidul indicatorilor PoIDS, disponibil pe pagina de internet www.mfe.gov.ro, sectiunea alocata PoIDS 2021 – 2027.

***I.3. Sistemul de management al programului***

**Tabelul 1 Cadrul Institutional 2021-2027**

|  |  |
| --- | --- |
| **Autoritatea** | **Denumirea Autoritatii** |
| Autoritatea de Management | Ministerul Investițiilor și Proiectelor Europene prin Autoritatea de Management pentru Programul Incluziune și Demnitate Socială |
| Organisme Intermediare | 8 Organisme Intermediare Regionale |
| Autoritate de Certificare | Ministerul Finanțelor Publice – Autoritatea de Certificare |
| Autoritatea de Audit | Curtea de Conturi a României – Autoritatea de Audit |

***I.4. Cadrul legislativ aplicabil programului.***

- Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;

- Regulamentul UE 2021/1060 - al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;

- Ordonanţa de Urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;

- Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;

- Hotărârea Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;

- Ordonanţa de Urgenţă nr. 66 din 29 iunie 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;

- Hotărârea Guvernului nr. 875 din 31 august 2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;

- Acordul de Parteneriat 2021-2027

In Ghidul solicitantului – Condiții specifice si in anexele la acesta vor fi prezentate actele normative, strategiile vizate si orice alte documente/ prevederi care au aplicabilitate asupra fiecărui apel de proiecte, funcție de specificul acestuia.

***I.5. Reguli privind ajutorul de stat și ajutorul de minimis***

În cazul operaţiunilor aflate sub incidenţa ajutorului de stat, potrivit prevederilor art. 107 din Tratatul privind funcţionarea Uniunii Europene, toate cheltuielile trebuie să îndeplinească cumulativ prevederile HG nr. 873/ 2022, precum şi condiţiile de eligibilitate specifice tipului de ajutor de stat aplicabil.

În cazul operațiunilor aflate sub incidenţa ajutorului *de minimis*, potrivit prevederilor Regulamentului (UE) NR. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor *de minimis*, toate cheltuielile trebuie să îndeplinească cumulativ prevederile HG nr. 873/ 2022, precum şi condiţiile de eligibilitate specifice ajutorului *de minimis*.

***I.6. Reguli aplicabile DLRC***

Dezvoltarea Locală Plasată sub Responsabilitatea Comunității (DLRC), inclusă in Prioritatea 1 DLRC - Localități urbane cu peste 20.000 de locuitori din zona unui GAL și in Prioritatea 2 DLRC - localități din mediul rural și mic urban (orașe și municipii sub 20.000 locuitori), acoperite de GAL-urile rurale, este un instrument de dezvoltare teritorială propus de Comisia Europeană pentru perioada de programare 2021-2027, în vederea susținerii procesului de reducere a fenomenului sărăciei și a grupurilor vulnerabile pentru depășirea situației de excludere socială în linie cu principiile Pilonului european privind drepturile sociale, prin stimularea implicării comunităților în dezvoltarea locală, formarea unui parteneriat local sub forma unui Grup de Acțiune Locală și implementarea strategiilor integrate de dezvoltare locală. Abordarea DLRC vizează mobilizarea și implicarea comunității dezavantajate și a organizațiilor locale, pentru a face pași concreți spre dezvoltarea lor într-un mod mai inteligent, mai durabil și mai favorabil incluziunii.

În perioada de programare 2021-2027, în cadrul PoIDS, prin intermediul DLRC se propune o abordare multisectorială integrată (ocupare, incluziune, educație, sănătate, locuire), pentru soluționarea problemelor cu care se confruntă comunitățile marginalizate, realizată prin corelarea și asigurarea complementarității între investițiile în infrastructură de tip FEDR/ FEADR și măsurile soft, de tip FSE+.

Astfel, conform prevederilor art. 31 din Regulamentul (UE) 2021/1060, dezvoltarea locală plasată sub responsabilitatea comunității trebuie sa respecte următoarele condiții:

* se axează̆ pe zone subregionale;
* este plasată sub responsabilitatea unor grupuri de acțiune locală formate din reprezentanți ai intereselor socioeconomice locale ale sectoarelor public și privat, în care niciun grup individual de interese nu controlează̆ procesul decizional;
* este realizată prin strategii în conformitate cu articolul nr. 32 din Reg. UE 1060/ 2021;
* sprijină̆ colaborarea în rețea, accesibilitatea, caracteristicile inovatoare în context local și, după̆ caz, cooperarea cu alți actori de nivel teritorial.

La nivelul perioadei de programare 2021-2027, problemele comunităților marginalizate aflate în risc de sărăcie și excluziune socială vor fi abordate diferențiat prin DLRC, în funcție de localizare si de numărul de locuitori:

* **pentru zona rurală și orașele până la 20.000 locuitori**, PNDR va susține elaborarea strategiei de dezvoltare locală (Măsura 19.1 Sprijin pregătitor), implementarea acesteia fiind finanțată atât din PNDR (Măsura 19.2 Sprijin pentru implementarea acțiunilor în cadrul strategiei de dezvoltare locală), cât și din PoIDS (Prioritatea 2);
* **pentru zona urbană cu peste 20.000 locuitori**, AM PoIDS poate susține elaborarea strategiei de dezvoltare locală (P1. Sprijin pregătitor), implementarea acesteia fiind finanțată din PoIDS.

Conform prevederilor art. 33 din Regulamentul (UE) 2021/1060), următoarele sarcini sunt îndeplinite în mod exclusiv de către grupurile de acțiune locală (GAL):

- consolidarea capacității actorilor locali de a dezvolta și implementa operațiuni;

- elaborarea unei proceduri și a unor criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție;

- pregătirea și publicarea cererilor de propuneri;

- selectarea operațiunilor, stabilirea cuantumului sprijinului și prezentarea propunerilor către organismul responsabil pentru verificarea finală a eligibilității înainte de aprobare;

- monitorizarea progreselor înregistrate în direcția atingerii obiectivelor strategiei;

- evaluarea implementării strategiei

Conform prevederilor art. 32 din Regulamentul (UE) 2021/1060, fiecare strategie locala (SDL) va trebui sa includă minim următoarele elemente:

- zona geografică și populația care fac obiectul strategiei;

- procesul de implicare a comunității în dezvoltarea strategiei respective;

- analiză a nevoilor de dezvoltare și a potențialului zonei;

- obiectivele strategiei, inclusiv ținte măsurabile pentru rezultate, precum și acțiunile conexe planificate;

- modalitățile de gestiune, monitorizare și evaluare, prin care se demonstrează capacitatea grupului de acțiune locală de a implementa strategia;

- un plan financiar, inclusiv alocarea planificată din fiecare fond, precum și, dacă este cazul, alocarea planificată din FEADR și din partea fiecărui program în cauză;

- tipuri de măsuri și de operațiuni care urmează să fie finanțate din fiecare fond implicat.

***I.7. Reguli aplicabile ITI***

În ceea ce privește combaterea disparităților teritoriale, la nivelul PoIDS este prevăzută și utilizarea ITI si SUERD.

Abordarea nevoilor de incluziune socială este esențială inclusiv la nivel local, în contextul strategiilor teritoriale integrate ale micro-regiunilor ITI Valea Jiului, ITI Delta Dunării, ITI Țara Făgărașului și ITI Moții Țara de Piatră, care necesită intervenții concertate pentru recuperarea decalajelor.

Având în vedere particularitățile acestor zone din punct de vedere demografic și din punct de vedere al vulnerabilității sociale, prioritățile din PoIDS care pot contribui la implementarea acestor strategii vizează sprijinirea persoanelor vârstnice, măsuri integrate pentru incluzinea copiilor, sprijin pentru persoanele cu dizabilități și suport pentru locuire incluzivă.

Pentru micro-regiunile ITI vizate prin program se vor avea în vedere alocări financiare distincte la nivelul acelor obiective specifice relevante pentru intervențiile propuse în cadrul strategiilor ITI. După utilizarea alocărilor pre-definite, în contextul unor nevoi care depășesc aceste alocări, cele 4 ITI pot aplica și în sistem competitiv în cadrul apelurilor naționale.

Obiectivele specifice și acțiunile specifice vizate la nivelul PoIDS sunt stabilite în strânsă corelare cu obiectivele și țintele definite în Planul de acțiuni privind SUERD, publicat în Comunicarea Comisiei SWD(2020) 59 final[[2]](#footnote-2), vizând o aliniere a politicilor și finanțărilor pentru a maximiza impactul intervențiilor. Astfel, intervențiile planificate în cadrul POIDS vor contribui la realizarea obiectivului urmărit în cadrul „Domeniul prioritar 9: Investiții în oameni și competențe, Acțiunea 4: Combaterea sărăciei și promovarea incluziunii sociale pentru toți, prin promovarea măsurilor integrate pentru creșterea accesului la servicii sociale de calitate pentru populația vulnerabilă, în special în mediul rural, prin înființarea și dezvoltarea serviciilor sociale la nivel local.”

***I.8. Reguli aplicabile instrumentelor financiare***

Având în vedere că toate tipurile de acțiuni susținute nu generează venituri, iar scopul acțiunilor vizează prestarea unor servicii pentru persoane vulnerabile, nu se vor utiliza instrumentele financiare ca formă de acordare a sprijinului financiar, granturile reprezentând singura formă de acordare a sprijinului financiar.

***I.9. Reguli aplicabile în cazul parteneriatului***

**Prevederi cu caracter general**

In cadrul PoIDS, proiectele se pot implementa cu solicitant unic sau în parteneriat cu unul sau mai mulți parteneri. In cazul proiectelor implementate in parteneriat, se va desemna obligatoriu ca lider al parteneriatului o entitate înregistrată fiscal in România.

În cazul proiectelor cu finanțare exclusivă FEDR, proiectele nu se vor implementa în parteneriat.

Alegerea partenerilor este în exclusivitate de competența Solicitantului, în calitate de lider al parteneriatului. Partenerii vor fi selectați astfel încât să desfășoare activități relevante pentru domeniul proiectului în funcție de obiectivele specifice apelului de proiecte.

Pot fi selectați doar parteneri individuali, nu consorții, asociații de parteneri, grupuri de societăți.

În situația în care activitatea în cauză nu poate fi asigurată de un singur partener (proiectul are o acoperire multi-regională și/sau presupune mai multe componente etc.), pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente, execuție lucrări, studii fezabilitate, etc. Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate in parteneriat, activităţile de subcontractare se realizează numai de către solicitantul de finanţare, nu şi de partenerul acestuia. Prin excepție, partenerii pot subcontracta activități/subactivități suport (de ex. organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri, execuție lucrări, studii fezabilitate), dar nu și activități relevante, pentru care au fost selectați ca parteneri în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul ca in mod obligatoriu bugetul gestionat de liderul de parteneriat (total cheltuieli eligibile asumate de liderul de parteneriat), trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor intre institutiile publice. În funcție de tipologia apelului de proiecte, Ghidul solicitantului - Condiții specifice poate conține derogări sau amendamente la această regulă.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 4 Acord de parteneriat). Acordul de parteneriat are înțelesul prevederilor OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor si in care vor fi precizate, pentru fiecare partener in parte, rolul si responsabilitățile, contribuția și expertiza/ experiența relevanta pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cat si fiecare Partener trebuie sa contribuie financiar la implementarea proiectului, respectiv sa aibă alocate cheltuieli eligibile din totalul cheltuielilor eligibile prevăzute in buget, corespunzător activităților in care implicat fiecare partener, nefiind posibil ca un partener si/sau solicitantul sa asigure partea de buget (contribuție/ asistenta financiara nerambursabila sau/si contribuție proprie) prevazută pentru alt partener /care trebuie asigurata de alt partener.

**Selecția partenerilor in cazul solicitanților entități finanțate din fonduri publice**

Solicitanţii entități finanțate din fonduri publice care intenționează să selecteze parteneri din sectorul privat pentru implementarea proiectelor, au obligaţia de a respecta prevederile relevante din OUG nr. 133/2021.

În procesul de selecție a partenerilor privați, solicitanţii entități finanțate din fonduri publice au obligația de a îndeplini procedura prevăzută in Anexa 5 Procedura de selecție a partenerilor entități private.

NB. Procedura prevăzută in Anexa 5 Procedura de selecție a partenerilor entități private nu deroga, nu substituie si nu exceptează sub nicio forma de la procedurile de achiziții publice de bunuri, lucrări, servicii, așa după cum sunt acestea prevăzute acestea din urma in normele legale privind achizițiile publice.

***I.10. Obiective orizontale***

Toate investițiile în cadrul PoIDS vor asigura respectarea drepturilor fundamentale și conformitatea cu Carta Drepturilor Fundamentale UE cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

Respectarea prevederilor minime legale în materie de accesibilitate, egalitatea de șanse, de gen va fi urmarita in selectia si implementarea operatiunilor/proiectelor. În componența echipelor de management și de implementare ale proiectelor, se va urmări promovarea pe cat de mult posibil și acolo unde este cazul, echilibrul de gen și de vârstă.

În toate fazele implementării PoIDS va utilizat Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027 (condiția favorizantă orizontale 4) și Ghidul de aplicare a Cartei Drepturilor Fundamentale a UE în implementarea fondurilor UE (condiția favorizantă orizontală nr. 3).

***I.11. Aplicarea principiului ”do not significantly harm” (DNSH). Imunizarea climatică***

Tipurile de acțiuni au fost evaluate ca fiind compatibile cu principiul DNSH, deoarece nu au un potențial impact negativ semnificativ asupra mediului prin natura lor. Tipurile de acțiuni au fost evaluate ca fiind compatibile cu principiul DNSH, deoarece au fost evaluate ca fiind compatibile cu principiul DNSH in baza Orientărilor tehnice privind aplicarea DNSH emise conform Regulamentului privind mecanismul de redresare și reziliență.

***I.12. Condiții generale de eligibilitate a solicitanților***

Pentru a putea aplica pentru finanțare în cadrul PoIDS, solicitantii si partenerii acestuia trebuie sa îndeplinească **cerințele generale de eligibilitate sumarizate in Tabelul 2.**

Cu toate acestea, exista situatii in care Solicitantul si partenerii sunt neeligibii pentru solicitarea de finantare din PoIDS, aceste **situații de neeligibilitate fiind sumarizate in Tabelul 3**.

Ca regulă generală, o entitate cu personalitate juridică nu poate participa în mai mult de 5 proiecte pentru fiecare apel de proiecte, indiferent de calitatea sa de partener sau solicitant. În cazul în care este identificată ca participând la mai mult de 5 proiecte in cadrul aceluiași apel de proiecte, toate proiectele identificate cu acea entitate juridică participantă vor fi respinse, fără a mai intra în procesul de evaluare (în cazul apelurilor cu termen limită de depunere). În funcție de tipologia apelului de proiecte, Ghidul solicitantului - Condiții specifice poate conține derogări sau amendamente la această regulă.

**Tabelul 2 Cerințe generale privind eligibilitatea Solicitantului si a Partenerilor**

|  |  |
| --- | --- |
| **Cerințe generale privind eligibilitatea Solicitantului** | **Cerințe generale privind eligibilitatea partenerilor naționali și transnaționali** |
| * Solicitantul trebuie să fie o organizaţie legal constituită în România, cu personalitate juridică, conform legislaţiei româneşti; * Se încadrează in categoriile de organizații eligibile stabilite prin Ghidul Solicitantului -Condiții Specifice aplicabil fiecărui apel de proiecte. | * Partenerii naţionali/transnationali sunt entități legal constituite în România/tara de origine, cu personalitate juridică (nu sunt eligibile persoanele fizice autorizate, întreprinderile individuale, întreprinderile familiale și alte entități similare fără personalitate juridică), ce desfăşoară activităţi relevante în cadrul proiectului; * Au în obiectul de activitate activitatea/activităţile din cadrul proiectului pentru care au rol de parteneri; * Se incadreaza in categoriile de organizatii eligibile stabilite prin Ghidul Solicitantului - Condiții Specifice aplicabil fiecărui apel de proiecte; * Partenerii naţionali şi transnaţionali trebuie să fie implicaţi în cel puţin o activitate relevantă. Prin activitate relevantă se înţelege aceea activitate care contribuie în mod direct la atingerea indicatorilor (de exemplu: formare profesională, informare și consiliere profesională, programe de tipul „a doua șansă”, incluziune socială, măsuri pentru ocupare, educație preuniversitară/universitară, economie socială, etc). |

**Tabelul 3 Situatii in care Solicitantul sau partenerul nu este eligibil pentru finantare**

|  |
| --- |
| Este in situaţie de criză financiară/ redresare financiară/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv se afla intr-o procedura de insolvenţă conform Legii nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, după caz. In cazul partenerilor transnaționali, se afla intr-o situație similară reglementată la nivelul cadrului legal aferent statului de proveniență. |
| A suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de *res judicata* |
| Se află în stare de faliment sau face obiectul unei proceduri de lichidare sau de administrare judiciară, are încheiate concordate, şi-a suspendat/ intrerupt activitatea în ultimii 2 ani dinaintea depunerii cererii de finanţare sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale. |
| Reprezentanţii săi legali/structurile de conducere şi persoanele care asigură conducerea solicitantului/partenerului au comis în conduita profesională greşeli grave, demonstrate in instanța, pe care autoritatea contractantă le poate justifica. |
| Se încadrează, din punct de vedere al obligațiilor de plată restante la bugetele publice, în situaţia în care obligațiile de plată nete depăşesc 1/12 din totalul obligațiilor bugetare de plată datorate în ultimele 12 luni, în cazul certificatului de atestare fiscală emis de Agenția Naţională de Administrare Fiscală. |
| Se încadrează, din punct de vedere al obligațiilor de plată restante la bugetele locale, în situaţia în care obligațiile de plată nete depăşesc 1/6 din totalul obligațiilor datorate la bugetele locate in ultimul semestru încheiat. |
| Reprezentanții săi legali/structurile de conducere și persoanele care asigură conducerea solicitantului/partenerului au fost condamnaţi printr-o hotărâre cu valoare de *res judicata* pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităţilor. |
| Solicitantul/Partenerul şi/sau reprezentanții acestuia legali/structurile de conducere a acestora şi persoanele care asigură conducerea solicitantului/partenerului se află în situaţia de conflict de interese sau incompatibilitate, așa cum este definit in legislația naționala si comunitara in vigoare |
| Se face vinovat de declarații false în furnizarea informațiilor solicitate de AM/OI responsabil sau a omis sa furnizeze informații care ar putea avea ca efect încadrarea intr-o situatie de neeligibilitate. |

**Capacitatea financiară**

Solicitantul şi partenerii acestuia, entitati private, trebuie să demonstreze că au capacitate financiară pentru implementarea unui proiect PoIDS.

Capacitatea financiara se va calcula in baza informaţiilor furnizate în cererea de finanţare, pentru fiecare membru al parteneriatului in functie de doua seturi de date:

1. Vechimea Solicitantului/Partenerului;
2. Cifra de afaceri/veniturile totale (CA/VT);

Capacitatea financiara calculata a Solicitantului si partenerului/lor se defineste ca valoarea maxima a asistentei financiare nereambursabile (AFN) pe care Solicitantul si partenerii o vor putea accesa, in functie de tipul organizatiei si se calculeaza prin una din cele doua metode de calcul[[3]](#footnote-3), după cum urmează:

|  |  |  |
| --- | --- | --- |
| ***Metoda de calcul*** | ***Cine o poate utiliza*** | ***Aplicabilitate*** |
| * suma cifra de afaceri/suma veniturilor totale pentru ultimul an fiscal, sau după caz suma cifrelor de afaceri/suma veniturilor totale pentru ultimii ani fiscali (maxim 4 ani: n-1, n-2, n-3 și n-4) conform bilanțului contabil depus la ANAF. | Poate fi utilizata de toți membrii parteneriatului, inclusiv de către liderul de parteneriat | Se aplica (algoritm unic de calcul) pentru proiectele care NU se implementează in parteneriat (solicitant unic). |
| * maxim 30% sau 40% din valoarea asistenței financiare nerambursabile totale a proiectului. | Poate fi utilizata de maximum 1 membru al parteneriatului. In cazul in care 1 membru al parteneriatului a folosit aceasta metoda de calcul, pentru toti ceilalţi membri ai parteneriatului se va aplica algoritmul de calcul prin raportare la cifra de afaceri/ venituri totale. | Maxim 30% din valoarea asistenței financiare nerambursabile totale, pentru entitati cu vechime (de la data înființării) mai mică de un an  Maxim 40% din valoarea asistenței financiare nerambursabile pentru entitati cu vechime (de la data înființării) mai mare de un an.  NU se aplica in cazul proiectelor care NU se implementeaza in parteneriat (solicitant unic). |

**ATENTIE**: **Capacitatea financiara se verifica la nivelul intregului parteneriat**, în situatia în care cel putin un membru al parteneriatului nu îndeplineste conditia de capacitate financiară, întreg parteneriatul este considerat ca fiind lipsit de capacitate financiară.

**Pentru solicitantii/partenerii institutii publice, nu se evaluează capacitatea financiara**. In acest caz, valoarea asistentei financiare (AFN) solicitate este dată de valoarea bugetului alocat activităților de care este responsabilă instituția publică în cadrul proiectului.

In cazul priorităților PoIDS cu componentă de finanțare majoritară din FEDR, capacitatea financiară și modul de calcul al acesteia vor fi prezentate in Ghidurile solicitantului - Conditii specifice.

**Tabelul 4 Exemplu de calcul al capacității financiare**

|  |  |  |  |  |
| --- | --- | --- | --- | --- |
| ***­*** | ***Vechime*** | ***Metoda*** | ***Capacitatea financiara*** | ***AFN maxim*** |
| 1 | Mai mare de 1 an | Suma cifra de afaceri/suma veniturilor totale | An n-1 – 400.000  An n-2 – 400.000  An n-3 – 500.000  An n-4 – 300.000  Total – 1.600.000 | 1.600.000 |
| 40% din valoarea asistenței financiare nerambursabile totale. | Valoare AFN proiect- 3.000.0000 | 40%\*3.000.000  = 1.200.000 lei |
| 2 | Mai mica de 1 an | 30% din valoarea asistenței financiare nerambursabile totale. | Valoare AFN proiect- 3.000.0000 | 30%\*3.000.000  = 900.000 lei |

**Cofinantarea proprie minimă a beneficiarului**

Confinanțarea proprie minimă a solicitantului/partenerilor reprezintă aportul acestora la finanțarea unui proiect, respectiv reprezintă o valoare obținută prin aplicarea procentului minim de cofinanțare proprie, la valoarea eligibilă angajată de respectivul solicitant/ partener in cadrul proiectului.

|  |  |
| --- | --- |
| Reguli Generale | Valoarea cofinanțării proprii minime a solicitantului/partenerilor, se stabilește în funcție de tipul entității care are calitatea de solicitant sau, după caz, în funcție de tipul fiecărei entități care are calitatea de membru al parteneriatului, asa dupa cum sunt prezentate aceste tipuri de entitati in tabelele 5 si 6 de mai jos. |
| Asigurarea cofinanțării proprii aferente parteneriatului, la nivel de proiect, se realizeaza prin insumarea contributiilor proprii prevazute pentru fiecare membru al parteneriatului. Daca cel putin un partener nu asigura contributia proprie minima, se considera ca la nivel de parteneriat, per total proiect, nu se asigura contributia proprie minima obligatorie.  Prin excepție, in cazul măsurilor care cad sub incidența ajutorului de stat/ de minimis, ratele de cofinanțare vor fi stabilite în Ghidurile Solicitantului-Condiții Specifice. |
| Partenerii, inclusiv liderul de parteneriat, sunt obligați să contribuie financiar la realizarea proiectului, prin asigurarea cofinanțării proprii minime aferente bugetului gestionat de fiecare partener in cadrul proiectului, in functie de tipul categoriei de entitate din care face parte, nefiind posibil ca in bugetul liderului de parteneriat sau/si a unui partener, sa fie prevazuta contributia proprie minima pentru un alt partener. |

Valoarea minimă admisibilă a cofinanțării proprii a solicitantului/parteneriatului, în funcție de tipul fiecărei entități care are calitatea de membru al parteneriatului, este sumarizată in Tabelele 5 si 6.

**Tabelul 5. Cofinanțare minimă admisibilă pentru entitățile finanțate integral sau parțial din fonduri publice**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | |  | **Cofinanțările procentuale, pe tipuri de entități cu rol de beneficiar/partener** | | | | | |
| **Prioritate** | **Tipuri de regiuni** | **Fond** | **Instituții publice finanţate integral din venituri proprii si/sau parţial de la bugetul de stat, bugetul asigurărilor sociale de stat sau bugetele fondurilor speciale si Instituţii publice finanţate integral din bugetele locale, sau instituții publice locale finanțate integral din venituri proprii și/sau finanțate parțial de la bugetele locale** | | | **Ordonatori de credite ai bugetului de stat, bugetului asigurărilor sociale de stat şi ai bugetelor fondurilor speciale şi entităţile aflate în subordine sau în coordonare finanţate integral din bugetele acestora** | | |
| **Cofinanțare UE %** | **Cofinanțare națională publică %** | **Cofinanțare națională publică - contributie proprie %** | **Cofinanțare UE %** | **Cofinanțare națională publică %** | **Cofinanțare națională publică - contributie proprie %** |
|  |  |  | a) | b) | c) | a) | **b)** | **c)** |
| P1 | Regiune mai puțin dezvoltată | FSE+ | 95 | 3 | 2 | 95 | **0** | **5** |
| Regiune dezvoltată | FSE+ | 50 | 48 | 2 | 50 | **0** | **50** |
| P1 | Regiune mai puțin dezvoltată | FEDR | 95 | 3 | 2 | 95 | 0 | 5 |
| Regiune dezvoltată | FEDR | 50 | 48 | 2 | 50 | 0 | 50 |
| P2 | Regiune mai puțin dezvoltată | FSE+ | 95 | 3 | 2 | 95 | 0 | 5 |
| Regiune dezvoltată | FSE+ | 50 | 48 | 2 | 50 | 0 | 50 |
| P3 | Regiune mai puțin dezvoltată | FSE+ | 85 | 13 | 2 | 85 | **0** | **15** |
| Regiune dezvoltată | FSE+ | 40 | 58 | 2 | 40 | **0** | **60** |
| P3 | Regiune mai puțin dezvoltată | FEDR | 80 | 18 | 2 | 80 | **0** | **20** |
| Regiune dezvoltată | FEDR | 40 | 58 | 2 | 40 | **0** | **60** |
| P4 | Regiune mai puțin dezvoltată | FSE+ | 85 | 13 | 2 | 85 | **0** | **15** |
| Regiune dezvoltată | FSE+ | 40 | 58 | 2 | 40 | **0** | **60** |
| P4 | Regiune mai puțin dezvoltată | FEDR | 85 | 13 | 2 | 85 | 0 | 15 |
| Regiune dezvoltată | FEDR | 40 | 58 | 2 | 40 | 0 | 60 |
| P5 | Regiune mai puțin dezvoltată | FSE+ | 85 | 13 | 2 | 85 | 0 | 15 |
| Regiune dezvoltată | FSE+ | 40 | 58 | 2 | 40 | 0 | 60 |
| P5 | Regiune mai puțin dezvoltată | FEDR | 85 | 13 | 2 | 85 | 0 | 15 |
| Regiune dezvoltată | FEDR | 40 | 58 | 2 | 40 | 0 | 60 |
| P6 | Regiune mai puțin dezvoltată | FSE+ | 85 | 13 | 2 | 85 | 0 | 15 |
| Regiune dezvoltată | FSE+ | 40 | 58 | 2 | 40 | 0 | 60 |
| P6 | Regiune mai puțin dezvoltată | FEDR | 80 | 18 | 2 | 80 | 0 | 20 |
| Regiune dezvoltată | FEDR | 40 | 58 | 2 | 40 | 0 | 60 |
| P7 | Regiune mai puțin dezvoltată | FSE+ | 80 | 18 | 2 | 80 | 0 | 20 |
| Regiune dezvoltată | FSE+ | 40 | 58 | 2 | 40 | 0 | 60 |
| P7 | Regiune mai puțin dezvoltată | FEDR | 80 | 18 | 2 | 80 | 0 | 20 |
| Regiune dezvoltată | FEDR | 40 | 58 | 2 | 40 | 0 | 60 |
| P8 | Regiune mai puțin dezvoltată | FSE+ | 85 | 13 | 2 | 85 | 0 | 15 |
| Regiune dezvoltată | FSE+ | 40 | 58 | 2 | 40 | 0 | 60 |
| P8 | Regiune mai puțin dezvoltată | FEDR | 85 | 13 | 2 | 85 | 0 | 15 |
| Regiune dezvoltată | FEDR | 40 | 58 | 2 | 40 | 0 | 60 |
| P9 | Regiune mai puțin dezvoltată | FSE+ | 95 | 3 | 2 | 95 | 0 | 5 |
| Regiune dezvoltată | FSE+ | 50 | 48 | 2 | 50 | 0 | 50 |
| P10 | Regiune mai puțin dezvoltată | FSE+ | 90 | 8 | 2 | 90 | **0** | **10** |
| Regiune dezvoltată | FSE+ | 90 | 8 | 2 | 90 | **0** | **10** |

**Tabelul 6. Cofinanțare minimă admisibilă pentru entitățile private**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | |  | **Cofinanțările procentuale, pe tipuri de entități cu rol de beneficiar/partener** | | | | | | | | |
| **Prioritate** | **Tipuri de regiuni** | **Fond** | **Persoane juridice de drept privat fără scop patrimonial** | | | **Instituţii de învăţământ preuniversitar/ superior private acreditate** | | | **Persoane juridice de drept privat**  **cu scop patrimonial** | | |
|  | **Cofinanțare UE %** | **Cofinanțare națională publică %** | **Cofinanțare națională publică - contributie proprie %** | **Cofinanțare UE %** | **Cofinanțare națională publică %** | **Cofinanțare națională publică - contributie proprie %** | **Cofinanțare UE %** | **Cofinanțare națională publică %** | **Cofinanțare națională publică - contribuție proprie %** |
|  |
|  |  |  | **a)** | **b)** | **c)** | **a)** | **b)** | **c)** | **a)** | **b)** | **c)** |
| **P1** | Regiune mai puțin dezvoltată | FSE+ | **95** | **5** | **0** | **95** | **3** | **2** | **95** | **0** | **5** |
| Regiune dezvoltată | FSE+ | **50** | **50** | **0** | **50** | **48** | **2** | **50** | **45** | **5** |
| P1 | Regiune mai puțin dezvoltată | FEDR | **95** | **5** | **0** | **95** | **3** | **2** | **95** | **0** | **5** |
| Regiune dezvoltată | FEDR | **50** | **50** | **0** | **50** | **48** | **2** | **50** | **45** | **5** |
| **P2** | Regiune mai puțin dezvoltată | **FSE+** | **95** | **5** | **0** | **95** | **3** | **2** | **95** | **0** | **5** |
| Regiune dezvoltată | **FSE+** | **50** | **50** | **0** | **50** | **48** | **2** | **50** | **45** | **5** |
| **P3** | Regiune mai puțin dezvoltată | FSE+ | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P3** | Regiune mai puțin dezvoltată | FEDR | **80** | **20** | **0** | **80** | **18** | **2** | **80** | **15** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P4** | Regiune mai puțin dezvoltată | FSE+ | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P4** | Regiune mai puțin dezvoltată | FEDR | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P5** | Regiune mai puțin dezvoltată | FSE+ | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P5** | Regiune mai puțin dezvoltată | FEDR | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P6** | Regiune mai puțin dezvoltată | FSE+ | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P6** | Regiune mai puțin dezvoltată | FEDR | **80** | **20** | **0** | **80** | **18** | **2** | **80** | **15** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P7** | Regiune mai puțin dezvoltată | FSE+ | **80** | **20** | **0** | **80** | **18** | **2** | **80** | **15** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P7** | Regiune mai puțin dezvoltată | FEDR | **80** | **20** | **0** | **80** | **18** | **2** | **80** | **15** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P8** | Regiune mai puțin dezvoltată | FSE+ | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FSE+ | **40** | **60** | **0** | **40** | **58** | **2** | **40** | **55** | **5** |
| **P8** | Regiune mai puțin dezvoltată | FEDR | **85** | **15** | **0** | **85** | **13** | **2** | **85** | **10** | **5** |
| Regiune dezvoltată | FEDR | **40** | **60** | **0** | **40** | **58** | **2** | **40** | **55** | **5** |
| **P9** | Regiune mai puțin dezvoltată | FSE+ | **95** | **5** | **0** | **95** | **3** | **2** | **95** | **0** | **5** |
| Regiune dezvoltată | FSE+ | **50** | **50** | **0** | **50** | **48** | **2** | **50** | **45** | **5** |
| **P10** | Regiune mai puțin dezvoltată | FSE+ | **90** | **10** | **0** | **90** | **8** | **2** | **90** | **5** | **5** |
| Regiune dezvoltată | FSE+ | **90** | **10** | **0** | **90** | **8** | **2** | **90** | **5** | **5** |

\*NB În situația în care un beneficiar /partener persoană juridică de drept privat își stabilește o contribuție proprie intr-un procent mai mare decat minimul prevazut in tabelul de mai sus (după caz, în funcție de tipul entității), defalcarea pe surse de finanțare (FSE+ / BS) se va actualiza corespunzator, prin reducerea sursei de finanțare BS cu valoarea suplimentară a contribuției proprii.

***I.13. Condiții generale de eligibilitate a cheltuielilor.***

***Plafoane de cheltuieli. Tipuri de cheltuieli. Opțiuni de costuri.***

Pentru a fi eligibilă, o cheltuiala trebuie să respecte prevederile naționale si comunitare care reglementează gestiunea fondurilor comunitare si a fondurilor naționale aferente acestora, precum si normele privind gestionarea fondurile publice.

**Reguli generale privind eligibilitatea cheltuielilor**

Regulile generale pentru eligibilitatea cheltuielilor sunt prezentate in HG nr. 873/ 2022 privind regulile de eligibilitate a cheltuielilor efectuate în cadrul operațiunilor finanțate prin Fondul European de Dezvoltare Regională, Fondul Social European Plus (FSE+), Fondul de Coeziune și Fondul pentru o Tranziție Justă, pentru perioada de programare 2021-2027.

O cheltuială decontată pe bază de costuri reale trebuie să îndeplinească cumulativ următoarele condiții cu caracter general:

- să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

- să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau in conformitate cu prevederile legislaţiei statului în care acestea au fost emise, ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor sub forma de contribuţie în natură, costuri unitare, sume forfetare şi rate forfetare;

- să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor sub forma de contribuţie în natură, amortizare, costuri unitare, sume forfetare şi rate forfetare;

- să fie în conformitate cu prevederile programului operational;

- să fie în conformitate cu prevederile contractului/deciziei de finanţare;

- să fie rezonabilă şi necesară realizării operaţiunii;

- să respecte prevederile legislaţiei Uniunii Europene şi legislaţiei naţionale aplicabile;

- să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia cheltuielilor sub forma de costuri unitare, sume forfetare şi rate forfetare.

În cazul operaţiunilor aflate sub incidenţa ajutorului de stat, potrivit prevederilor art. 107 din Tratatul privind funcţionarea Uniunii Europene, toate cheltuielile trebuie să îndeplinească cumulativ prevederile HG nr. 873/ 2022, precum şi condiţiile de eligibilitate specifice tipului de ajutor de stat aplicabil.

În cazul operațiunilor aflate sub incidenţa ajutorului *de minimis*, potrivit prevederilor Regulamentului (UE) NR. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor *de minimis*, toate cheltuielile trebuie să îndeplinească cumulativ prevederile HG nr. 873/ 2022, precum şi condiţiile de eligibilitate specifice ajutorului *de minimis*.

În cazul cheltuielilor aferente dezvoltării locale plasate sub responsabilitatea comunităţii, prevederile HG nr. 873/ 2022 se completează cu prevederile art. 31-34 din Regulamentul (UE) 2021/1.060.

În cazul operaţiunilor finanţate prin FSE+, o cheltuială trebuie să îndeplinească condiţiile prevăzute mai sus, precum şi condiţiile specifice prevăzute la art. 16 alin. (1) lit. b), alin. (2) şi (4) şi ale art. 22 alin. (1)-(3) din Regulamentul (UE) 2021/1.057 al Parlamentului European şi al Consiliului din 24 iunie 2021 de instituire a Fondului social european Plus (FSE+) şi de abrogare a Regulamentului (UE) nr. 1.296/2013.

**Reguli privind eligibilitatea cheltuielilor specifice FSE+**

Ca regulă generală, plățile in numerar nu pot fi utilizate în implementarea proiectelor finanțate prin FSE+, cu excepţia situațiilor bine justificate (de exemplu acordarea de subvenții pentru grupul țintă care nu deține cont bancar) și doar in situaţiile în care plăţile nu pot fi realizate din motive obiective prin sistemul bancar. In aceste situatii particulare, Beneficiarul va solicita acordul prealabil al AM/OI responsabil. Orice plată in numerar efectuată de către Beneficiar/Partener fără acordul prealabil al AM/OI va fi considerată neeligibilă.

**Reguli privind eligibilitatea cheltuielilor specifice aferente DLRC**

Suplimentar, in cazul cheltuielilor aferente dezvoltării locale plasate sub responsabilitatea comunităţii (DLRC), o cheltuială trebuie să îndeplinească și condițiile specifice prevăzute la art. 31-34 din Regulamentul (UE) 2021/1057 al Parlamentului European şi al Consiliului de instituire a Fondului social european Plus (FSE+) și de abrogare a Regulamentului (UE) nr. 1296/2013.

**Cheltuieli neeligibile**

**Categorii generale de cheltuieli neeligibile aferente finanțărilor din FSE+ si FEDR**

* dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;
* achiziționarea de terenuri cu o valoare mai mare de 10 % din cheltuielile totale eligibile ale operațiunii în cauză; în cazul siturilor abandonate și al siturilor utilizate anterior pentru activități industriale care includ clădiri, această limită se majorează la 15 %; pentru instrumentele financiare, aceste procente se aplică contribuției din partea programelor plătite destinatarului final sau, în cazul garanțiilor, cuantumului împrumutului suport;
* taxa pe valoarea adăugată („TVA”), cu următoarele excepții:
* pentru operațiunile al căror cost total este mai mic de 5 000 000 EUR (inclusiv TVA);
* pentru operațiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;
* investițiile efectuate de destinatarii finali în contextul instrumentelor financiare; în cazul în care aceste investiții sunt sprijinite prin instrumente financiare combinate cu sprijin din partea programului sub formă de grant, astfel cum se menționează la articolul 58 alineatul (5), TVA-ul nu este eligibil pentru partea din costul investiției care corespunde sprijinului din partea programului sub formă de grant, cu excepția cazului în care TVA-ul aferent costului investiției nu se poate recupera în temeiul legislației naționale privind TVA-ul sau a cazului în care partea din costul investiției care corespunde sprijinului acordat din partea programului sub formă de grant este mai mică de 5 000 000 EUR (inclusiv TVA);
* achiziţia de echipamente şi autovehicule sau mijloace de transport second-hand;
* amenzi, penalităţi, cheltuieli de judecată şi cheltuieli de arbitraj;
* cheltuielile efectuate peste plafoanele specifice stabilite de autoritatea management prin ghidul solicitantului
* cheltuielile excluse de la finanţare de autoritatea de management prin ghidul solicitantului, corespunzător specificului programului şi particularităţilor operaţiunilor

**Categorii de cheltuieli neeligibile aferente finantarilor din FSE+**

În conformitate cu prevederile art. 10 din HG nr. 873/ 2022, următoarele categorii de cheltuieli nu sunt eligibile:

a) cheltuielile prevăzute la art. 64 din Regulamentul (UE) 2021/1.060;

b) cheltuielile efectuate în sprijinul relocării potrivit art. 66 din Regulamentul (UE) 2021/1.060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1.057;

e) cheltuielile excluse de la finanțare potrivit art. 9 din Regulamentul (UE) 2021/1.056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f);

i) cheltuielile excluse de la finanțare de autoritățile de management prin ghidul solicitantului, în aplicarea prevederilor art. 2 alin. (1) lit. f), corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament.

(2) Cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.

**Categorii de cheltuieli neeligibile aferente finanțărilor din FEDR**

Suplimentar, următoarele categorii de cheltuieli nu sunt eligibile pentru componenta FEDR

* investiții în infrastructură sau în investiții productive, în cazul în care, în termen de cinci ani de la efectuarea plății finale către beneficiar sau în termenul prevăzut de normele privind ajutoarele de stat, după caz, respectiva operațiune face obiectul oricăreia dintre următoarele:
  + încetarea unei activități productive sau transferul acesteia în afara regiunii de nivel NUTS 2 în care a primit sprijin;
  + o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
  + o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia
* cheltuielile efectuate în sprijinul relocării potrivit art. 66 din Regulamentul (UE) 2021/1060;
* cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057.

**OPȚIUNI DE DECONTARE A CHELTUIELILOR**

Modul de decontare a cheltuielilor efectuate în cadrul proiectelor finantate prin Programul Incluziune și Demnitate Socială (PoIDS) poate lua forma **costurilor reale sau opțiunilor simplificate in materie de costuri**.

**Decontare pe baza de costuri reale**

Cheltuielile efectuate în cadrul proiectelor finanțate prin Programul Incluziune și Demnitate Socială (directe sau indirecte, după caz) vor putea fi decontate pe bază de costuri reale, caz in care aceste cheltuieli se justifica in cererea de finanțare, iar la raportare, in susținere cheltuielilor efectuate, beneficiarii vor depune documente justificative suport (state de plată, facturi etc.).

**Opțiuni simplificate in materie de costuri**

Pentru cererile de propuneri de proiecte care vor fi finanțate din Programul Incluziune și Demnitate Socială, prin Ghidurile Solicitantului - Condiții Specifice poate fi stabilită utilizarea uneia sau mai multor opțiuni simplificate privind costurile, optiuni mentionate in art. 52-56 din [Regulamentul UE 2021/1060](https://eur-lex.europa.eu/legal-content/RO/TXT/?uri=CELEX%3A32021R1060).

Tipuri de optiuni simplificate indicate in Regulamentul 2021/1060

**A. Costuri Unitare**

**B. Finanțare la rate forfetare**

**C. Finanțare nelegată de costuri**

**Costuri Unitare**

**Bareme standard pentru costurile unitare**, opțiune prevazuta la art. 53 alin 1, litera b din [Regulamentul UE 2021/1060](https://eur-lex.europa.eu/legal-content/RO/TXT/?uri=CELEX%3A32021R1060), care vor fi detaliate la nivelul Ghidurilor Solicitantului – Condiții Specifice.

**Finanțare la rate forfetare**

* **Cheltuielile indirecte** ca rată forfetară de maximum 15% din costurile directe eligibile cu personalul, prin aplicarea articolului 54 litera (b) din Regulamentul UE 2021/1060

În cazul acestei opțiuni, pe parcursul implementării proiectului, AM/OI nu vor solicita documente suport pentru justificarea cheltuielilor indirecte efectuate în cadrul proiectului, în vederea validării si rambursării cheltuielilor. Decontarea cheltuielilor indirecte pe baza acestui mecanism se va realiza prin aplicarea, în cadrul fiecărei cereri de rambursare, respectiv cereri de plată, a ratei forfetare aplicate la costurile directe de personal validate ca fiind eligibile în cererea respectivă. Suma încasată pe bază de rata forfetară va fi ajustată proporțional în cazul în care valoarea categoriei de costuri căreia i-a fost aplicată a fost modificată.

* **Rată forfetară de până la 40% din costurile directe cu personalul pentru a acoperi restul costurilor eligibile ale unei operațiuni** in temeiul art. 56 alin (1) din [Regulamentul UE 2021/1060](https://eur-lex.europa.eu/legal-content/RO/TXT/?uri=CELEX%3A32021R1060)).

În cazul acestei opțiuni, pe parcursul implementării proiectului, AM/OI nu va solicita furnizarea de documente suport pentru justificarea restului costurilor eligibile ale operațiunii.

Decontarea sumei aferente acestei rate forfetare se va realiza prin aplicarea, în cadrul fiecărei cereri de rambursare, respectiv cereri de plată, a procentului stabilit aplicat la costurile directe de personal validate ca fiind eligibile în cererea respectivă.

Suma încasată pe bază de rata forfetară va fi ajustată proporțional în cazul în care valoarea categoriei de costuri căreia i-a fost aplicată a fost modificată.

Opțiunile prezentate mai sus pot fi utilizate singular sau combinate conform art. 53 alin 1, litera e) din [Regulamentul UE 2021/1060](https://eur-lex.europa.eu/legal-content/RO/TXT/?uri=CELEX%3A32021R1060)). Posibilitatea de utilizare a uneia (sau mai multor) dintre opțiunile de costuri simplificate va fi menționată în Ghidurile Solicitantului Condiții Specifice.

**Finanțare nelegată de costuri**

Art. 95 din Regulamentul UE2021/1060 permite Comisiei sa rambursese contribuția Uniunii la o prioritate a programelor sau la părți ale acesteia pe bază de finanțare nelegată de costuri în conformitate cu articolul 51, pe baza cuantumurilor aprobate prin decizia de aprobare a programului sau prevăzute în actul delegat de completare a cuantumurilor pentru finanțarea la nivelul Uniunii nelegată de costuri pe tip de operațiune.

**CHELTUIELI ELIGIBILE SI BAREME DE COST**

**Categorii si tipuri de cheltuieli eligibile**

Programul Incluziune și Demnitate Socială prevede două categorii de cheltuieli eligibile**:**

1. **cheltuieli eligibile directe si**
2. **cheltuieli eligibile indirecte**

**Cheltuielile eligibile indirecte**

Cheltuielile efectuate pentru funcţionarea de ansamblu a proiectului şi nu pot fi atribuite direct unei anumite activităţi.

**Cheltuielile eligibile directe**

Cheltuieli care pot fi atribuite unei anumite activităţi individuale din cadrul proiectului şi pentru care este demonstrată legătura directă cu activitatea în cauză.

**Cheltuielile eligibile directe** reprezintă cheltuieli care pot fi atribuite unei anumite activităţi individuale din cadrul proiectului şi pentru care este demonstrată legătura directă cu activitatea în cauză.

Tipurile de cheltuieli eligibile directe se pot clasifica in:

* cheltuieli directe eligibile specifice FSE+, si
* cheltuieli directe eligibile specifice FEDR

|  |  |
| --- | --- |
| **Cheltuieli eligibile directe specifice intervențiilor finanțate din FSE+** | **Cheltuieli eligibile directe specifice intervențiilor finanțate din FEDR** |
| Cheltuieli de personal (inclusiv management proiect: manager de proiect, responsabil achiziții publice, responsabil financiar, asistent manager, dacă este cazul) | Cheltuieli de personal (echipa de management, experți etc.) doar pentru proiectele finanțate exclusiv din FEDR (fără componenta FSE+) |
| Cheltuieli de deplasare | Cheltuieli pentru investiţii de bază (constructii, instalatii reabilitare, modernizare, dotari etc.) |
| Cheltuieli pentru derularea activitatilor proiectului (ex: consumabile, furnituri, obiecte de inventar, licente etc.) | Proiectare si asistenta tehnica (studii, avize, proiectare, inginerie, consultanta, AT) |
| Cheltuieli cu achizitia de echipamente (de tip FEDR) | Alte cheltuieli (organizare santier, conexe etc.) |
| Cheltuieli pentru închirieri şi leasing | Costul de amenajare a terenului |
| Alte cheltuieli necesare pentru implementarea proiectului definite in Ghidurile Conditii Specifice(1) | Costul de achiziţie al imobilelor |
| Subvenții acordate grupului țintă | Cheltuieli pentru achizitii de autovehicule si alte mijloace de transport[[4]](#footnote-4) |
|  | Audit financiar |
|  | Alte cheltuieli necesare pentru implementarea proiectului, definite in Ghidurile Conditii Specifice |

(1) In aceasta categorie sunt incluse, fara a se limita la, urmatoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicatii si sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, sonorizare, interpretariat, editarea şi tipărirea de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă.

**Cheltuielile eligibile indirecte** reprezintă cheltuielile efectuate in legatura cu implementarea proiectului, pentru funcţionarea de ansamblu a proiectului şi nu pot fi atribuite direct unei anumite activităţi. Aceste cheltuieli includ și cheltuieli generale de administrație, nefiind dimensionate in mod proporţional cu mărimea indicatorului de realizare.

|  |
| --- |
| **Tip de cheltuieli care intra in categoria cheltuielilor indirecte, fără a se limita la acestea** |
| Cheltuieli generale de administrație (ex: utilități, paza, curățenie etc) |
| Telefonie si curierat |
| Cheltuieli suport pentru management de proiect (ex: consilier juridic, personal auxiliar si administrativ, consumabile si furnituri etc.) |
| Cheltuieli financiare (taxe, comisioane bancare) |
| Alte cheltuieli necesare derulării din punct de vedere administrativ-financiar a proiectului:  cheltuieli pentru audit financiar,  cheltuieli pentru expertiză contabilă,  cheltuieli pentru informarea și publicitatea aferentă proiectului |

**Cheltuieli de personal**

**Cheltuielile de personal** sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc.).

**Cheltuielile de personal** pot fi încadrate atât ca si **cheltuieli directe,** cat si ca si **cheltuieli indirecte**, in funcție de specificul acestora.

Exemple de încadrare a cheltuielilor de personal la categoriile de cheltuieli directe, respectiv indirecte:

|  |  |
| --- | --- |
| Cheltuieli de personal – directe | Cheltuieli de personal - indirecte |
| * cheltuielile salariale aferente managementului de proiect (manager de proiect, responsabil financiar, responsabilul de achiziții publice, asistent manager, dacă este cazul). * cheltuielile aferente coordonatorului activităților din proiect ale partenerului si a echipei suport (poziții similare echipei suport a managerului de proiect); * experți implementare activități.   Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului activităților din proiect ale partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de ocupare, maiștrilor de ucenicie/ coordonatorilor de ucenicie/ mentorilor, tutorilor din întreprinderi, experților de formare, personalului didactic etc., în funcție de natura intervenției finanțate prin proiect. | * personal administrativ și auxiliar (secretariat, casier, contabil, arhivar, șofer, personal pentru curățenie, administrator de clădire, paznic, responsabil de medicina muncii, etc.) * experți suport pentru activitatea managerului de proiect (consilier juridic, responsabil resurse umane, asistent manager, specialistul IT, experții de asigurare a masurilor obligatorii de informare si publicitate, etc.); |

**Managerul de proiect și coordonatorii din partea partenerilor pentru activitățile acestora se nominalizează încă din faza de depunere a cererii de finanțare**, prin completarea secțiunilor relevante din formularul cererii de finanțare și prin încărcarea în sistemul electronic a CV-urilor în format Europass și a documentelor justificative din care să reiasă experiența profesională a expertului, precum și calificările acestuia (în format .pdf, semnate „Conform cu originalul”), evaluatorii putând evalua experiența profesională relevantă a expertului, propus precum și calificările (studiile) acestuia.

**Managementul de proiect** (manager de proiect, responsabil financiar, responsabilul de achiziții publice, asistent manager, dacă este cazul) **nu poate fi externalizat**. Managerul de proiect va fi angajat de către beneficiar (liderul de parteneriat) pe bază de contract de muncă încheiat conform Legii nr. 53/2003 – Codul muncii, cu modificările și completările ulterioare sau pe bază de raport de serviciu, conform Legii nr. 188/1999 privind statutul funcționarilor publici, cu modificările și completările ulterioare.

Din echipa de management de proiect vor face parte obligatoriu managerul de proiect, responsabilul financiar, responsabilul de achiziții publice si asistent manager, acesta din urma fiind opțional.

In mod similar, din echipa de coordonare a activităților fiecărui partener, trebuie sa facă parte obligatoriu coordonatorul de activități, responsabilul financiar, responsabilul de achiziții publice si asistent manager, acesta din urma fiind opțional.

**Reguli aplicabile cheltuielilor cu personalul**

* Decontarea cheltuielilor salariale se va determina în baza retribuţiei echivalente pe oră, luând ca punct de referinţă ziua de lucru de 8 ore şi o medie de 21 de zile lucrătoare pe lună;
* Limita de timp maximă care poate fi decontată per expert trebuie să se încadreze in limita maxima de 12 ore/zi, 60 ore/săptămână;
* Orele de muncă zilnică aferente zilelor în care angajatul se află în concediu de odihnă aferent fiecăruia din contractele de muncă se cumulează la numărul orelor lucrate și plătite pe zi, care se supun limitei de 12 ore/zi, 60 ore/săptămână eligibile;
* Plafoanele de decontare se exprima pe ora lucrata;
* Plafoanele de decontare reprezinta valori maximale, aferente salariilor nete (fara contributiile angajatului si ale angajatorului);
* Taxele si contributiile angajatului si ale angajatorului sunt eligibile, dar nu sunt incluse in plafon si vor fi calcula conform legislatiei fiscale si a muncii valabila la data efectuarii cheltuielii;
* Pentru persoanele angajate (raporturi de muncă sau raporturi de serviciu) sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului, cu respectarea prevederilor Codului Muncii şi a legislaţiei naţionale aplicabile, zilele de concediu medical suportate de angajator, zilele pentru care indemnizația pentru incapacitate temporară de muncă a salariaţilor implicaţi este suportată de angajator;
* În cazul beneficiarilor/partenerilor care sunt instituții și/sau autoritățile publice, plafoanele maxime de decontare prevăzute se aplică exclusiv personalului angajat pe posturi în afara organigramei, nominalizat în echipele de proiecte finanțate din fonduri europene;
* Pentru personalul din instituțiile și/sau autoritățile publice nominalizat în echipele de proiecte finantate din fonduri europene, angajat în cadrul organigramei, se aplică prevederile Legii nr. 153/2017 privind salarizarea personalului plătit din fonduri publice.

**Plafoane aplicabile cheltuielilor cu personalul**

|  |  |  |  |  |
| --- | --- | --- | --- | --- |
| **Tip de cheltuiala de personal** | **Plafon maxim de decontare**  **(salariu net/ora), lei** | | | |
|  | **Experiența profesionala specifică (ani)** | | | |
| **Cheltuieli directe** | <5 | 5-10 | | >10 |
| Manager de proiect/ responsabil financiar/responsabil de achiziții publice/coordonator partener/ experti implementare activitati proiect (nationali si internationali) | **70** | **80** | | **90** |
|  |  |  | |  |
| **Cheltuieli indirecte personal suport** | <5 | 5-10 | | >10 |
| Consilier juridic, asistent manager, specialistul IT, experți de asigurare a masurilor obligatorii de informare si publicitate proiect; specialist resurse umane | **50** | **60** | | **75** |
|  |  |  | |  |
| **Cheltuieli indirecte administrativ si auxiliar** | **Vechime în muncă (ani)** | | | |
|  | <3 | | >3 | |
| Personal administrativ si auxiliar | **35** | | **45** | |

Prin experiența profesională se înţelege experiența profesională specifică necesară pentru ocuparea unui post în cadrul proiectelor PoIDS 2021-2027. Verificarea experienței profesionale specifice se aplică experților implicați în proiect, se va specifica in formularul cererii de finanțare și va fi dovedită prin documente justificative (de ex., recomandări, contracte de muncă, fișe de post etc).

**Suprapunerea de funcții**

Pentru respectarea principiului cost-eficiență în evaluarea proiectelor, solicitanții de finanțare se vor asigura că în cadrul aceluiași proiect nu sunt prevăzute/bugetate funcții ale căror atribuții sau responsabilități se suprapun si se vor asigura că nu sunt prevăzute funcții care nu sunt justificate/fundamentate/ necesare implementării proiectului.

Solicitantul va justifica includerea in bugetul proiectului a mai multor experți de același tip, (ex: grup ținta semnificativ, număr mare de persoane de consiliat, grupe paralele de cursanți pentru formare sau practică, mediere sau campanii în mai multe orașe sau locații simultan, etc.).

În faza de evaluare, evaluatorii fac observații și, dacă este cazul, diminuări de buget, acolo unde constată o încărcare nejustificată a programului de lucru sau supradimensionarea echipei de experți. Beneficiarul/partenerul se va asigura de faptul ca experții din echipa de implementare nu desfăşoară activităţi de management de proiect şi nu au atribuții sau raportează activități în acest sens. Coordonatorii activităților sau grupurilor de activități vor fi considerați ca fiind parte din echipa de implementare și vor raporta activitatea lor în cadrul activităților tehnice pe care le coordonează.

**Finanțare încrucișată - Cheltuieli de tip FEDR din sursă finanțare FSE+**

Cheltuielile de tip FEDR pot fi solicitate în cadrul unei cereri de finanțare în corelare cu necesitatea unor astfel de resurse în raport cu obiectivele stabilite.

În acest sens, cheltuielile de tip FEDR reprezintă **exclusiv cheltuieli directe**, aferente activităților proiectului, conform exemplului de mai jos:

|  |  |  |  |
| --- | --- | --- | --- |
| **Denumire cheltuiala** | **Definiție** | **Tip cheltuiala** | **Exemple** |
| Cheltuieli tip FEDR | Cheltuieli suportate din Fondul European de Dezvoltare Regională (FEDR) , in baza art. 25 din REGULAMENTUL (UE) 2021/1060 | Cheltuiala directa | Cheltuieli cu achizitia de echipamente, inclusiv echipamente IT; mobilier; alte cheltuieli pentru investiții necesare activităților proiectului. |

**Reguli aplicabile cheltuielilor de tip FEDR decontate din FSE+**

Art. 25 din REGULAMENTUL (UE) 2021/1060 prevede ca anumite categorii de cheltuieli incluse in categoriile finanțate prin FEDR și FSE se pot finanța, în mod complementar și sub rezerva unei limite de 15 % din finanțarea provenită de la fondurile respective. Astfel, cheltuielile de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului.

Aceasta regula se aplica atât la conceperea, trimiterea, evaluarea cererii de finantare, cat si pana la finalizarea implementării proiectului. Suma aferenta FEDR va fi ajustată proporțional în cazul în care valoarea categoriei de costuri căreia i-a fost aplicată a fost modificată.

Toate echipamentele ce urmează a fi achiziționate trebuie să fie justificate din punct de vedere al caracteristicilor tehnice, parametri, funcții etc și al necesității acestora în vederea îndeplinirii activităților prevăzute in proiect, precum si din punct de vedere al rezonabilității prețurilor.

Lista detaliată a cheltuielilor de tip FEDR va fi inclusă în Ghidul Solicitantului Condiții Specifice aferent fiecărui apel de proiecte.

**Plafoane aplicabile cheltuielilor de tip FEDR**

|  |  |
| --- | --- |
| **Tip de cheltuiala de tip FEDR** | **Valori maxime care pot fi decontate în proiectele PoIDS (TVA inclus)**   * **Lei/bucata -** |
| Laptop/Notebook | 5.500,00 |
| Computer desktop | 6.500,00 |
| Videoproiector | 3.600,00 |
| Imprimantă | 6.000,00 |
| Multifuncţională | 14.000,00 |
| Tabletă | 2.500,00 |

Valorile plafoanelor pentru echipamentele de mai sus reprezintă valorile maxime care pot fi decontate în cadrul proiectelor PoIDS. Si aceste echipamente trebuie să fie justificate din punct de vedere al caracteristicilor tehnice, parametri, funcții etc și al necesității acestora în vederea îndeplinirii activităților prevăzute in proiect.

**Finanțare încrucișată - Cheltuieli de tip FSE+ din sursă de finanțare FEDR**

In cazul apelurilor de proiecte in care pot fi decontate cheltuieli de tip FSE+, din sursa de finanțare FEDR, in Ghidul solicitntului – Conditii specifice vor fi prezentate regulile de utilizare a acesor fonduri.

**Cheltuieli pentru închirieri și leasing**

**Cheltuieli cu inchirierea de spatii pentru derualarea activitatilor proiectului**

Inchirierea de spaţii pentru activitatile proiectului vizeaza in principal 2 mari categorii de cheltuieli:

* Cheltuieli pentru inchirierea de spatii aferente derularii activitatilor care conduc catre rezultate si indicatori (evenimente, workshop-uri, training-uri, formare profesionala, servicii etc.) ;
* Cheltuieli pentru inchirierea de spatii aferente derularii activitatilor administrative financiare ale proiectului (spatii pentru echipa de implementare a proiectului, management/ experti, administrative, financiare).

**Cheltuieli cu inchirierea de spatii pentru activitatile proiectului care conduc catre rezultate si indicatori** sunt cheltuieli care fac parte in marea majoritate a cazurilor din procedurile de achizitie publica de organizare evenimente/training/intalniri de lucru etc. Aceste cheltuieli sunt strans corelate cu necestitatile fiecarui tip de activitate si ca urmare solicitantul va trebui sa demonstreze oportunitatea si rezonabilitatea costurilor prevazute cu inchirierea acestor spatii (ex. numar mp/persoana, numar ore/ zile de inchiriere/activitate, minim 2 oferte de pret de pe piata de profil etc).

**Cheltuieli pentru inchirierea de spatii aferente derularii activitatilor administrative financiare ale proiectului** sunt cheltuieli care vizeaza inchirierea de sedii pentru managementul de proiect sau decontarea partiala a cheltuielilor pentru un contract de inchiriere sediu deja existent. Aceste cheltuieli sunt supuse plafonarii de cost.

**Plafoane aplicabile cheltuielilor de inchiriere spatii**

|  |  |
| --- | --- |
| **Tip de cheltuiala** | **Valori maxime care pot fi decontate în proiectele PoIDS**  **(fără TVA)** |
| Chirie pentru închirierea de spatii aferente derulării activităților proiectului si administrative- financiare | 75 lei/luna/mp |

**Cheltuieli pentru inchirieri și leasing, exclusiv FSE+**

Cheltuielile de inchiriere sau de leasing pentru mijloace de transport (autovehicule), sunt eligibile in masura in care respectivele mijloace de transport sunt necesare pentru derularea activitatilor proiectului.

Cheltuielile cu inchirierea de autovehicule prin leasing operational se va realiza conform OUG nr. 51/1997 referitoare la operațiunile de leasing şi societăţile de leasing.

**Plafoane aplicabile cheltuielilor de inchiriere si cheltuielilor de leasing operațional**

|  |  |
| --- | --- |
| **Tip de cheltuiala** | **Valori maxime care pot fi decontate în proiectele POIDS (fără TVA)** |
| Rată chirie / Rată leasing operațional | 200 lei/zi |

În cazul unui contract de închiriere sau a unui contract de leasing întocmit în conformitate cu prevederile OUG nr. 51/1997 privind operaţiunile de leasing şi societăţile de leasing, republicată, cu modificările şi completările ulterioare, se aplică **următoarele reguli**:

* În cazul in care durată leasingului este mai mică decât perioada corespunzătoare duratei de viaţă utile a bunului care face obiectul contractului, ratele de închiriere/leasing sunt eligibile pentru finanţare din PoIDS proporţional cu gradul de utilizare în cadrul operaţiunii eligibile;
* În situaţia în care gradul de utilizare pe lună (nr. zile calendaristice de utilizare/nr. de zile calendaristice din lună) este mai mare sau egal cu 50%, chiria/rata de leasing se va deconta integral;
* În situaţia în care gradul de utilizare pe lună este de mai mic decât 50%, chiria/rata de leasing se va deconta proporţional cu gradul de utilizare.

**Asigurarea rezonabilității costurilor**

În aplicarea dispozițiilor OUG 66/2011 și a normelor sale de aplicare, cu modificările și completările ulterioare, solicitanții de finanțare sunt obligați să asigure, iar evaluatorii sunt obligați să verifice, încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Obligația de a justifica prin minim 2 oferte prețurile și costurile introduse în buget nu se aplica pentru echipamentele și serviciile pentru care sunt stabilite plafoane în Ghidul solicitantului – Conditii generale.

Pentru echipamentele și serviciile pentru care nu sunt stabilite plafoane în Ghidul solicitantului – Conditii generale, se pot utiliza cereri de preț, cataloage, orice bază de date disponibilă de pe internet, consemnate într-un studiu de piață sau alt document centralizator care să poată asigura justificarea corespunzătoare a prețurilor și costurilor utilizate în proiect.

***I.14. Condiții generale de eligibilitate a proiectelor***

Pentru a putea beneficia de finanțare în cadrul PoIDS proiectul propus trebuie să îndeplinească cumulativ următoarele condiții:

|  |  |
| --- | --- |
| **Conditii** | **Descriere** |
| Proiectul NU a mai beneficiat de sprijin financiar | Proiectul propus spre finanțare (aceleași activități, pentru aceiaşi membri ai grupului ţintă) NU a mai beneficiat de sprijin financiar din fonduri nerambursabile (evitarea dublei finanțări). De exemplu, Solicitantul/beneficiarul trebuie să se asigure că participanţii la operaţiuni nu au reprezentat grup ţintă pentru formare profesională pe același tip de curs și domeniu (și același nivel de calificare), co-finanţat din fonduri nerambursabile. |
| Proiectul propus spre finanțare să NU este încheiat în mod fizic sau implementat integral | Proiectul propus spre finanțare să NU fie încheiat în mod fizic sau implementat integral înainte de depunerea cererii de finanțare la autoritatea de management (art. 63, alin. (6) din Reg (UE) 2021/1060). A fost respectată legislația aplicabilă, in cazul in care operațiunile au început înainte de data depunerii unei cereri de finanțare la autoritatea de management (art. 73, alin.2, lit. (f) din Reg (UE) 2021/1060). |
| Activitățile proiectului să fie eligibile | Activitățile proiectului să se încadreze în programul operațional, prioritate, obiectiv specific), conform specificului de finanțare stabilit în Ghidurile Solicitantului – condiții specifice. |
| Activitati obligatorii | Proiectul trebuie să cuprindă cel puțin activitățile obligatorii, prevăzute în Ghidul Solicitantului Condiții specifice. |
| Grupul țintă eligibil | Grupul țintă al proiectului propus să se încadreze în categoriile eligibile menționate în Ghidurile Solicitantului – Conditii Specifice. |
| Valoarea proiectului şi contribuția financiară solicitată | Valoarea proiectului şi contribuția financiară solicitată trebuie să se încadreze în limitele stabilite în prezentul ghid, pecum si in Ghidurile Solicitantului - condiții specifice. |
| Durata de implementare a proiectului | Durata de implementare a proiectului propus nu trebuie să depășească perioada maximă de implementare specificată în Ghidul Solicitantului Condiții Specifice, cu incadrarea in perioada de implementare a programului operational. |
| Bugetul si cheltuielie eligibile | Bugetul proiectului propus si cheltuielile eligibile trebuie să se încadreze în limitele de buget stabilite prin Ghidurile Solicitantului – condiții specifice și să respecte procentul de contribuție proprie, conform prezentului document. |
| Indicatori | Indicatorii propuși (de realizare și de rezultat) trebuie să se încadreze în program, conform specificului de finanțare stabilit în GS-CS și să respecte țintele minime stabilite prin Ghidurile Solicitantului – condiții specifice (dacă este cazul). |

***I.15. Reguli privind apelurile de proiecte și depunerea cererilor de finanțare***

Prin depunerea cererii de finanțare se înțelege completarea si transmiterea acesteia integral și exclusiv în aplicatia MySMIS2021/SMIS2021+.

Pentru a facilita procesul de completare şi transmitere a cererilor de finanţare, precum si pentru orice informatii/ clarificari referitoare la implementarea PoIDS, la nivelul MIPE este organizat un Centru de Informare pentru Investiții Europene, sub forma de call center dar si aplicatie electronica pe baza de inrolare / autentificare, unde solicitantii, beneficiarii, orice persoana interesata poate adresa intrebari.

Deasemenea, pentru a veni in sprijinul solicitantilor, la Ghidul Solicitantului – Conditii specifice va fi prezentata o anexa cu informatiile specifice si principalele aspecte de luat in consideratie privind completarea unei cereri de finantare, in cadrul apelului respectiv.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative/documentele suport/anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Apelurile de proiecte pot fi:

- competitive, cu termen limită de depunere sau fără termen limită de depunere, inclusiv de tip ”primul venit, primul servit”;

- necompetitive, cu termen limită de depunere sau cu depunere continuă în raport cu bugetul disponibil.

**Evaluare și selecție**

Procesul de evaluare şi selecţie al proiectelor aferente Priorității nr 1, DLRC în zonele urbane, derulat de AM PoIDS, se realizează în mai multe etape, specifice instrumentului DLRC.

Procesul de evaluare şi selecţie al proiectelor aferente Priorității nr 2, DLRC în zona rurală, derulat de AM PoIDS, se realizează în funcție de etapele specifice instrumentului LEADER /DLRC pentru mediul rural.

În procesul de evaluare şi selecţie al proiectelor aferente Priorităților 3 - 10, AM PoIDS aplică două mecanisme prin care gestionează solicitările de finanţare din PoIDS, mecanismul **competitiv** şi mecanismul **non-competitiv**, detaliate mai jos.

Procesul de evaluare şi selecţie este detaliat în Metodologia de verificare, evaluare şi selecție a proiectelor PoIDS, metodologie care se publică pe site-ul [www.mfe.gov.ro](http://www.mfe.gov.ro).

**Evaluare și selecție (Prioritatea 1)**

Pentru perioada 2021-2027, evaluarea în cadrul Priorității 1 - DLRC se va derula în mai multe etape. Aceste etape, conform Regulamentului 1060/2021, intră în responsabilitatea AM PoIDS și a Grupurilor de Acțiune Locală. Astfel, conform articolului 32 din Regulamentul 1060/2021, AM definește criteriile de selecție a strategiilor de dezvoltare locală (SDL), înființează un Comitet care să efectueze selecția și aprobă strategiile selectate de comitetul respectiv. În conformitate cu articolul nr. 33 din Regulamentul 1060/2021, Grupurile de Acțiune Locală au responsabilitatea selectării operațiunilor, stabilirii cuantumului sprijinului și prezentării propunerilor către organismul responsabil pentru verificarea finală a eligibilității înainte de aprobare.

În cadrul Priorității 1 – Dezvoltare locală plasată sub responsabilitatea comunității, evaluarea și selecția propunerilor de proiecte se realizează în mai multe etape, după cum urmează:

**Etapa 1.** **Evaluarea și selecția sprijinului pregătitor SDL și Evaluarea și selecția SDL**

* 1. Evaluarea și selecția sprijinului pregătitor acordat GAL-urilor urbane pentru elaborarea SDL;
  2. Evaluarea și selecția SDL.

**Stabilirea rezultatului final al evaluării SDL și selecția SDL pentru finanțare**

Selecția SDL se va face în ordinea descrescătoare a punctajului obținut, până la epuizarea bugetului PoIDS disponibil pentru implementarea proiectelor aferente SDL. În situația în care bugetul unei strategii nu poate fi acoperit integral din PoIDS ca urmare a epuizării sumelor disponibile, SDL poate fi selectată pentru finanțare numai dacă GAL-ul se angajează să acopere din alte surse diferența de sumă neacoperită, așa cum este descris în SDL.

Lista finală a SDL care vor beneficia de finanțare în cadrul DLRC va fi publicată în urma soluționării contestațiilor.

**Etapa 2. Evaluarea și selecția la nivelul GAL a operațiunilor aferente SDL selectate**

GAL-urile lansează̆ apeluri de fișe proiecte pentru intervențiile din cadrul Strategiilor de Dezvoltare Locală. Documentele de programare (ghidul solicitantului și apelul de proiecte) vor fi avizate de AM PoIDS.

După̆ încheierea procesului de evaluare şi selecție, CS al GAL va emite un Raport de Selecţie, în care vor fi înscrise propunerile de fișe de proiecte retrase, neeligibile, eligibile neselectate şi eligibile selectate, valoarea acestora, numele solicitanților, iar pentru propunerile de fișe de proiecte eligibile, punctajul obținut pentru fiecare criteriu de selecție.

Fisele de proiecte care au obținut cel puțin punctajul minim, dar care nu au fost selectate pentru finanțare în cadrul Raportului de selecție ca urmare a epuizării bugetului la nivelul apelului, vor constitui lista de rezervă la nivelul apelului respectiv.

AM PoIDS/OI va verifica și aviza pachetele de fișe de proiecte selectate de GAL.

Evaluarea tehnico-financiară se realizează de Grupurile de acțiune locală (GAL), în conformitate cu criteriile de evaluare tehnică și financiară prevăzute în Ghidul Solicitantului, pentru fiecare cerere de finanțare depusă de către solicitanți, în termen de maximum 60 de zile de la închiderea apelului de proiecte, în cazul apelurilor cu termen limită de depunere, respectiv în 30 de zile de la depunerea cererii de finanțare, în cazul apelurilor de proiecte fără termen limită de depunere/cu depunere continuă.

**Verificarea cererilor de finanțare depuse în sistemul MySMIS2021/SMIS2021+**

AM PoIDS va deschide sesiuni de depunere în sistemul informatic MySMIS2021/SMIS2021+ pentru depunerea cererilor de finanțare aferente exclusiv fișelor de proiecte din cadrul intervențiilor PoIDS, fișe de proiecte care au fost anterior selectate de GAL și avizate de AM PoIDS/OI.

Cererile de finanțare PoIDS ale căror fișe de proiecte au fost selectate de GAL -uri, conform procedurilor proprii de evaluare și selecție, avizate de AM PoIDS/OI și încărcate în sistemul informatic MySMIS2021/SMIS2021+ vor respecta condițiile prevăzute în Ghidul Solicitantului - Condiții Specifice.

AM PoIDS verifică cererile de finanțare încărcate în MySMIS2021/SMIS2021+ înainte de contractarea acestora, pentru a se asigura de eligibilitatea acestora și de respectarea procedurii de evaluare și selecție la nivelul GAL.

Pentru etapele aferente P1 DLRC, se aplică procedura de contestare AM PoIDS.

**Evaluare și selecție (Prioritățile 3-10)**

Procesul de evaluare și selecție în cadrul Priorităților 3-10, este detaliat în Metodologia de verificare, evaluare şi selecție a proiectelor POIDS, metodologie care este publicată pe site-ul [www.mfe.gov.ro](http://www.mfe.gov.ro).

**Mecanism de finanțare**

|  |  |
| --- | --- |
| **Mecanism competitiv** | **Mecanism non -competitiv** |
| * Sunt eligibile pentru finanţare prin mecanismul competitiv toate persoanele juridice prevăzute în ghidul solicitantului - condiții specifice aferent fiecărui apel de proiecte. | * **Trăsătura definitorie** a mecanismului non-competitiv o reprezintă faptul că **solicitanții de finanțare sunt unici prestatori ai tipului de servicii** pentru care se lansează cererea de propuneri de proiecte |
| * Solicitanții de finanțare, definiţi ca persoane juridice stabilite in Romania, **pot intra în competiție cu alte entități** pentru obținerea finanțării nerambursabile pentru implementarea acelorași tipuri de intervenții. | * Sunt eligibile pentru finanțare prin mecanismul non-competitiv doar instituțiile administrației publice centrale (de ex. ministere, autorități/ agenții, structuri subordonate sau aflate in coordonarea acestora), care răspund de gestionarea şi reglementarea unui anumit sector şi solicită finanțare pentru intervenții aferente mandatelor sau sub-mandatelor lor specifice |
| * Reguli specifice pot fi stabilite prin Ghidurile solicitantului – condiții specifice aferente fiecărui apel de proiecte | * Obligația de a realiza implementarea activității reiese din documente legale sau strategice (POIDS/recomandare specifică de țară/condiționalitate ex-ante). De aceea, este logic şi eficace ca instituțiile publice centrale să nu intre în competiție cu alte entități atunci când intervenția pentru care ele solicită finanțare este ține de mandatul lor specific |
| * Reguli specifice pot fi stabilite prin Ghidurile solicitantului – condiții specifice, aferente fiecărui apel de proiecte | * Reguli specifice pot fi stabilite prin Ghidurile solicitantului – condiții specifice, aferente fiecărui apel de proiecte |

**Procesul de evaluare şi selecţie pentru mecanismul competitiv**

Procedura de evaluare şi selecţie este aceeaşi pentru cererile de propuneri de proiecte cu depunere la termen şi pentru cele cu depunere continuă.

**Depunerea cererii de finanţare în MySMIS2021/SMIS2021+**

Solicitantul depune cererea de finanțare prin completarea acesteia în sistemul MySMIS2021/SMIS2021+. La finalizarea procesului de completare, cererea de finanțare primește un număr de înregistrare a depunerii (număr, dată, oră).

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative/documentele suport/anexele obligatorii prevăzute în Ghidul Solicitantului – Condiții Specifice, acesta fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

Cererile de finanțare conforme din punct de vedere al criteriilor de depunere (dată, oră şi modalitate de depunere) vor fi verificate din punct de vedere al conformității administrative.

Procesul de evaluare, selecție si contractare a proiectelor se poate realiza in mod continuu, cu incepere dupa deschiderea apelului de proiecte si in timp ce se primesc cererile de finantare, sau procesul poate incepe dupa ce se inchide apelul de proiecte.

În cadrul fiecărui apel de proiecte, autoritatea de management/organismul intermediar, poate stabili un prag de calitate de excelență a cărui realizare determină decizia automată de selectare a proiectului respectiv în vederea aprobării și contractării. In cazul PoIDS, pragul de calitate de excelență nu poate fi mai mic de 90 de puncte.

Autoritatea de management are obligația de a prevedea, în Ghidul Solicitantului – Conditii specifice, criterii de departajare a proiectelor, în măsura în care pe ultima poziție eligibilă pentru demararea procesului de contractare sunt situate proiecte care au același punctaj, respectiv obțin același calificativ în cazul apelurilor de proiecte pentru care nu se utilizează evaluarea pe bază de punctaj.

In cazul proiectelor depuse in cadrul apelurilor cu termen limită de depunere, AM PoIDS poate decide demararea procesului de evaluare anterior termenului de închidere a apelului (evaluare in mod continuu). În acest caz, după depunerea si înregistrarea proiectelor în sistemul MySMIS2021/SMIS2021+, acestea pot intra in procesul de evaluare și selecție. Pentru cererile de finanțare care au obținut in procesul de evaluare in mod continuu, un punctaj total mai mare sau egal cu pragul minim de admitere stabilit prin decizie AM PoIDS pentru fiecare apel și care au fost admise la finanțare (pragul de calitate de excelență), AM PoIDS poate decide demararea procesului de contractare si incheierea contractelor de finantare, chiar inainte de inchiderea apelului. Daca dupa inchiderea apelului se contata totuși că un solicitant/ partener, se regaseste in calitate de solicitant unic, lider de parteneriat, partener, in mai mult de 5 cereri de finantare in cadrul acelui apel, contractele de finantare incheiate in conditiile de mai sus se reziliază de drept, doar din acest motiv si cererile de finantare in cauza, care nu au fost inca evaluate, nu vor mai intra in procesul de evaluare si selectie.

In cazul in care procesul de evaluare si selectie este demarat dupa inchiderea apelului, se procedeaza in primul rand la verificarea condiției privind limita de 5 proiecte in care se poate regasi o entitate în cadrul apelului respectiv. Dacă se contata că un solicitant/ partener se regaseste in calitate de solicitant unic, lider de parteneriat, partener, in mai mult de 5 cereri de finantare in cadrul acelui apel, cererile de finantare se resping de drept, doar din acest motiv si cererile de finantare in cauza nu vor mai intra in procesul de evaluare si selectie.

Pentru cererile de finanțare care au obținut in procesul de evaluare un punctaj total mai mare sau egal cu pragul de calitate de excelență, inclusiv criteriile de departajare, dacă este cazul, pentru situația în care bugetele proiectelor care întrunesc acest prag depășesc bugetul alocat apelului de proiecte, AM PoIDS poate decide demararea procesului de contractare, în limita bugetului alocat apelului de proiecte.

În cazul in care AM PoIDS decide demararea procesului de evaluare, selecție și contractare a proiectelor din cadrul unui apel înainte de închiderea apelului, va publica un anunț de informare in acest sens, prin intermediul website-ului MIPE.

Proiectele selectate la finanțare dar care au punctaj sub pragul de calitate de excelență, pot intra in procesul de contractare după închiderea apelului și finalizarea procesului de evaluare, în ordinea descrescătoare a punctajului obținut, în funcție de alocarea financiară disponibilă pentru contractare (având in vedere posibilitatea aplicării mecanismului supracontractării reglementat de OUG 133/2021), cu respectarea tuturor dispozițiilor aplicabile din prezentul document și din Ghidului Solicitantului - Condiții Specifice.

**Verificarea conformității administrative**

Condițiile de eligibilitate ale solicitanților de fonduri externe nerambursabile fac obiectul unei declarații unice (Anexa 3) depuse de solicitanți odată cu cererea de finanțare, urmând ca la încheierea contractului de finanțare, în situația în care proiectul este selectat și propus pentru contractare, solicitantul să depună documente justificative prin care să facă dovada îndeplinirii condițiilor de eligibilitate prevăzute de Ghidul Solicitantului – Conditii Generale și Condiții Specifice.

Declarația unică a solicitantului este declarația pe propria răspundere civilă și penală prin care solicitantul de fonduri externe nerambursabile declară că îndeplinește condițiile de eligibilitate prevăzute de ghidul solicitantului și se angajează ca în situația în care proiectul este declarat aprobat și propus pentru finanțare, să facă dovada îndeplinirii criteriilor de eligibilitate, astfel cum acestea sunt prevăzute prin ghidul solicitantului.

În cazul proiectelor implementate în parteneriat, fiecare partener va completa declarația unică si o va asuma cu semnătura electronică a reprezentantul legal al partenerului.

Declarația unică va fi generata de aplicația MySMIS2021/SMIS2021, va fi completată de solicitant și va fi semnată cu semnătură electronică de către reprezentantul legal al solicitantului.

Odată cu depunerea declarației unice solicitantul nu mai este obligat să depună documente doveditoare în legătură cu cerințele de eligibilitate, până la etapa de contractare, dacă proiectul este selectat pentru contractare, cu excepția acelor documente suport care însoțesc cererea de finanțare, sunt prevăzute în Ghidul Solicitantului și sunt evaluate în etapa de evaluare tehnică și financiară.

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice, a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obţinut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică şi financiară.

În cazul în care, autoritatea de management/organismul intermediar lansează apelul de proiecte înainte de operaționalizarea modulelor specifice necesare pentru verificarea digitalizată a conformității administrative, declarația unică va fi completată și încărcată în aplicația informatică de către solicitant/lider de parteneriat și parteneri.

**Evaluarea tehnică şi financiară**

Pentru ca un proiect să poată fi aprobat pentru finanţare, acesta trebuie să îndeplinească în mod concomitent următoarele condiții: să obţină în total minim 70 puncte (pragul de calitate) și să îndeplinească punctajul minim pentru fiecare criteriu de evaluare.

Etapa de evaluare tehnică și financiară va cuprinde o etapă de evaluare preliminară, care va conține criterii de evaluare eliminatorii stabilite de Autoritatea de Management. Cererile de finanțare care îndeplinesc criteriile eliminatorii vor continua procesul de evaluare, fiind incluse în etapa de evaluare tehnică și financiară și analizate din punct de vedere calitativ, conform criteriilor stabilite de Autoritatea de Management. Cererile de finanțare care nu îndeplinesc criteriile eliminatorii vor fi respinse și nu vor fi incluse în etapa tehnică și financiară pentru a fi evaluate din punct de vedere calitativ.

Evaluarea tehnică și financiară se efectuează de către comitetele de evaluare stabilite la nivelul autorităților de management/organismelor intermediare pe baza documentelor depuse în sistemul informatic MySMIS/2021/SMIS2021+ și conform grilelor de evaluare tehnică și financiară incluse în Ghidul solicitantului – Conditii specifice.

Autoritatea de management se va asigura o parte din criteriile sau sub-criteriile de evaluare tehnică și financiară sunt complet digitalizate cu punctaje alocate prin sistemul informatic MySMIS2021/SMIS2021+.

Pe parcursul procesului de evaluare tehnică și financiară, comitetul de evaluare poate solicita clarificări, cu condiția ca prin clarificările solicitate să nu încalce principiul tratamentului egal și nediscriminarea. Clarificările transmise de catre solicitant nu pot avea efectul de a îmbunătăți cererea de finantare si anexele acesteia.

Solicitantul va transmite clarificările în condițiile şi termenul limită specificate în solicitarea de clarificări, în caz contrar evaluarea tehnică şi financiară a cererii de finanțare urmând a fi facută pe baza documentelor existente.

Experţii evaluatori pot recomanda modificarea bugetului proiectului în sensul reducerii cheltuielilor eligibile, după cum urmează:

- cu valoarea cheltuielilor neeligibile pe care solicitantul le-a încadrat greşit ca eligibile

şi/sau

- cu valoarea cheltuielilor potenţial eligibile, dar care:

- fie nu au legătură directă cu activităţile propuse,

- fie nu sunt necesare pentru execuţia proiectului

și/sau

- cu valoarea considerată excedentă, a cheltuielilor disproporţionate în raport cu dimensiunea activităților proiectului.

Evaluatorii pot aplica corecții/reduceri bugetare. Reducerile bugetare se realizează de echipa de evaluare doar în urma transmiterii solicitării de clarificări si analizării răspunsului primit de la aplicant (cu exceptia cheltuielilor neeligibile pe care solicitantul le-a încadrat greşit ca eligibile si/sau a depăsirii plafoanelor, care pot fi corectate sau diminuate, fără să fie solicitată nicio clarificare).

In cazul in care corectiile/reducerile bugetare depăsesc 30% din valoarea totala eligibila a proiectului, cererea de finantare este respinsă.

Solicitantul va fi informat asupra reducerilor bugetare efectuate de echipa de evaluatori, în etapa de evaluare tehnico-financiară. El trebuie să accepte aceste modificări în termenul indicat in scrisoarea de modificari bugetare (maxim 5 zile lucrătoare). În cazul în care solicitantul nu este de acord cu toate modificarile propuse sau nu răspunde deloc la informarea transmisă, cererea de finanțare va fi respinsă.

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje. În cazul apelurilor de proiecte care nu presupun acordarea de punctaje, rezultatele evaluării tehnice și financiare se comunică solicitantului, indicându-se calificativul obținut pentru fiecare criteriu, precum și justificarea acordării calificativului pentru fiecare criteriu în parte.

În cazul apelurilor competitive cu termen limită de depunere, ulterior evaluării, cererile de finanțare sunt ordonate descrescător în ordinea punctajului obținut și este demarată etapa de contractare pentru proiectele care întrunesc pragul de calitate de excelență, precum și, dacă este cazul, pentru cererile de finanțare cu punctajele cele mai mari (sau ierarhizate după alte criterii specifice, în cazul apelurilor de proiecte pentru care nu este prevăzută acordarea de punctaje), cu condiția ca bugetul eligibil cumulat să se încadreze în limita a 50% din bugetul alocat apelului.

În cazul în care bugetul aferente cererilor de finanțare care obțin pragul de calitate de excelență este mai mare de 50% din bugetul alocat apelului de proiecte, autoritatea de management/organismul intermediar vor demara etapa de contractare pentru toate aceste cereri de finanțare, în limita bugetului alocat apelului de proiecte.

Evaluarea tehnico-financiară se realizează de autoritatea de management/organismul intermediar, în conformitate cu criteriile de evaluare tehnică și financiară prevăzute în Ghidul Solicitantului, pentru fiecare cerere de finanțare depusă de către solicitanți, în termen de maximum 60 de zile de la închiderea apelului de proiecte, în cazul apelurilor cu termen limită de depunere, respectiv în 30 de zile de la depunerea cererii de finanțare, în cazul apelurilor de proiecte fără termen limită de depunere/cu depunere continuă.

**Contestarea**

Solicitantul poate contesta rezultatul evaluării tehnice și financiare, în termen de maxim 5 zile lucrătoare de la data la care s-a comunicat rezultatul evaluării, sub sancțiunea decăderii din termen. Procesul de soluţionare a contestațiilor se desfășoară la nivelul AM PoIDS.

Decizia Comitetului de soluţionare a contestaţiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Solutionare a Contestatiilor **respinge automat** contestaţiile care:

* reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării şi evaluării, dar a căror primire AM POIDS / OI POIDS o poate dovedi cu confirmarea de transmitere electronică sau cu raportul de expediție prin fax, e-mail;
* sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării şi evaluării

Contestațiile trebuie sa vizeze explicit criterii din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 15 zile lucrătoare de la data înregistrării acesteia.

**Evaluare şi selecţie - mecanismul non- competitiv**

**Depunerea şi evaluarea ideii de proiect**

Faţă de procedura de evaluare ce trebuie urmată în cadrul mecanismului competitiv, mecanismul non- competitiv presupune o etapă suplimentară, respectiv cea de depunere şi evaluare a unei **fişe/idei de proiect**, înainte ca aceasta să fie dezvoltată într-o cerere de finanţare.

Fişa de proiect se evaluează după criterii de eligibilitate şi tehnico-financiare. Fişa de proiect se dezvoltă de către Solicitant cu sprijin din partea AM PoIDS sau a Organismelor Intermediare, până la atingerea nivelului calitativ necesar pentru validare.

În functie de specificul Prioritatii PoIDS, etapa de depunere şi evaluare a unei fişe/idei de proiect poate fi eliminata, solicitantul urmând sa depună cererea de finanțare direct in MySMIS/2021/SMIS2021+.

**Depunerea şi evaluarea cererii de finanţare**

Cererea de finanțare nu va modifica elementele esențiale stabilite în cadrul fişei de proiect. Solicitantul poate cere sprijinul AM PoIDS pentru elaborarea proiectului.

Pentru evaluarea cererii de finanţare se vor urma aceiaşi paşi ca în cazul mecanismului competitiv.

**Evaluare și selecție (Prioritatea 2)**

Procesul de evaluare şi selecţie al proiectelor aferente Priorității nr 2, DLRC în zona rurală, derulat de AM POIDS, se realizează în funcție de etapele specifice instrumentului LEADER /DLRC pentru mediul rural.

**Contractare**

După finalizarea evaluării cererilor de finanțare începe etapa de contractare.

Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, dupa caz.

În etapa de contractare, solicitanților li se va solicita de către AM/OI, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate. Solicitanții care în etapa de contractare până la termenul stabilit de către autoritatea de management/organismul intermediar, după caz, nu fac dovada îndeplinirii criteriilor de eligibilitate conform declarației unice prezentată în etapa de depunere a cererii de finanțare sunt declarați respinși, iar contractul de finanțare nu va fi semnat.

Solicitanții vor avea la dispoziție maxim 10 zile lucrătoare de la solicitarea autorităților de management/organismelor intermediare, pentru transmiterea documentelor solicitate în etapa de contractare, sub sancțiunea respingerii cererii de finanțare.

Cererile de finanțare care au fost selectate pentru finanțare vor intra în procesul de contractare, in limita alocării financiare disponibile, cu posibilitatea supracontractării, in conformitate cu prevederile OUG 133/2021, cu modificările și completările ulterioare.

Obiectul contractului îl reprezintă acordarea finanțării nerambursabile de către AM PoIDS / OI delegat, pentru implementarea proiectului propus de solicitant şi aprobat pentru finanțare.

Autoritatea de management/organismele intermediare pot solicita clarificări în etapa de contractare, cu respectarea principiului tratamentului egal și nediscriminării. Solicitanții au obligația să răspundă în termen de maxim 10 zile lucrătoare de la data primirii solicitării de clarificări, sub sancțiunea respingerii cererii de finanțare.

Pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile autorității de management/organismului intermediar din bazele de date administrate de alte instituții publice, pe baza Protocoalelor încheiate cu acestea și a informațiilor/documentelor care au însoțit cererea de finanțare disponibile în sistemul informatic MySMIS2021/SMIS2021+, autoritatea de management/organismul intermediar va emite decizia de selecție/aprobare a finanțării, respectiv decizia de respingere a cererii de finanțare.

Pentru cererile de finanțare selectate, autoritatea de management/organismul intermedia va proceda la încheierea contractului de finanțare/emiterea deciziei/ordinului de finanțare.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de selecție/aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 45 de zile calendaristice de la data la care solicitantul a luat cunoștință pentru trecerea în etapa de contractare.

În cazuri excepționale și pentru motive independente de beneficiar și parteneri, după caz, procesul de contractare poate fi suspendat, condiționat ca perioada de suspendare să asigure implementarea proiectelor în condiții optime, în conformitate cu cererea de finanțare aprobată și încadrarea în perioada de programare. Perioadele de suspendare nu pot depăși 45 de zile calendaristice.

Autoritatea de management/organismul intermediar emite decizia de respingere a cererii de finanțare, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;

b) solicitantul nu răspunde în termen la clarificările care sunt solicitate de autoritatea de management/organismele intermediare.

Decizia de respingere a finanțării unui proiect se aduce la cunoștința solicitantului prin sistemul informatic. Împotriva deciziei de respingere a contractării se poate formula contestație pe cale administrativă, în termen de maxim 5 zile lucrătoare de la data primirii deciziei de respingere a contractării, sub sancțiunea decăderii, la Comitetul de soluționare a contestațiilor .

Comitetul de soluționare a contestațiilor soluționează contestația, prin decizie motivată, în termen de maxim 10 zile lucrătoare de la data înregistrării acesteia.

În cazul admiterii contestației, în etapa de evaluare tehnică și financiară, respectiv în etapa de contractare, autoritatea de management/organismul intermediar poate decide fie reevaluarea cererii de finanțare pentru criteriile de evaluare tehnică și financiară, fie anularea deciziei de respingere a finanțării și, după caz, emiterea deciziei de selectare și semnarea contractului de finanțare, având în vedere considerentele deciziei de soluționare a contestației.

Împotriva soluției stabilite prin decizie de către Comitetul de soluționare a contestațiilor se poate formula plângere în termenul prevăzut de lege la instanța de contencios administrativ în a cărei rază teritorială își are domiciliul/sediul solicitantul, în conformitate cu prevederile Legii nr. 554/2004, cu modificările și completările ulterioare.

Prevederile de mai sus, referitoare la modalitatea de desfășurare a procesului de verificare administrativă, evaluare tehnico-financiară și contractare, se aplică de la momentul operaționalizării sistemului informatic MySMIS2021/SMIS2021, respectiv după optimizarea parametrilor de funcționare în corelare cu modalitatea de desfășurare a procesului de verificare administrativă, evaluare tehnico-financiară și contractare stabilită prin prezentul document.

Până la operaționalizarea sistemului informatic MySMIS2021/SMIS2021 in sensul prevederilor de mai sus, autoritatea de management va asigura derularea procesului de evaluare si selecție a cererilor de finanțare conform funcțiilor existente la nivelul sistemului informatic MySMIS2014/SMIS2014+ cu obligația de a asigura, împreună cu beneficiarii contractelor semnate, transferul informațiilor în sistemul informatic MySMIS2021/SMIS2021+ în termen de maxim 90 zile de la data la care sistemul informatic a fost operaționalizat.

**Evitarea dublei finanțări și utilizarea eficientă a fondurilor**

În cazul beneficiarilor/partenerilor care implementează mai mult de 1 proiect, finanțat și contractat din PoIDS în ultimele 36 de luni, premergătoare depunerii cererii de finanțare, se va analiza cererea de finanțare propusă la contractare în raport cu bugetele/listele de achiziţii de echipamente din cadrul proiectului/proiectelor deja aprobate. În situația în care se vor constata riscuri de dublă finanțare pentru același beneficiar/partener (exemplu: achiziționarea pe proiecte diferite a aceluiași tip de echipamente, bunuri, servicii, lucrari, livrabile, cu aceeași destinație) vor putea fi solicitate beneficiarului clarificări si/sau se vor organiza întâlniri pentru clarificarea aspectelor menționate.

In situația in care se constată suprapuneri (risc de dubla finanțare), valoarea asistentei financiare nerambursabile aferentă cererii de finanțare aprobată la finanțare va fi diminuată corespunzător.

**Modificări contractuale**

Beneficiarul poate solicita, pe parcursul implementării proiectului, modificarea prevederilor contractului de finanțare și a anexelor sale. În acest sens, poate depune propuneri de acte adiționale și notificări de modificare a contractului la AM PoIDS/OI delegat, în conformitate cu prevederile contractului de finanțare.

AM PoIDS /OI delegat va verifica propunerile de modificare ținând cont de relevanța și oportunitatea modificării, inclusiv prin raportare la rezultatul procesului de evaluare, după cum urmează:

- verificarea relevanței și utilității introducerii unor noi tipuri de cheltuieli față de scopul proiectului finanțat;

- verificarea noilor cheltuieli solicitate a fi introduse în buget prin raportare la rezultatul procesului de evaluare, astfel încât să nu poată fi solicitate în implementare aceleași cheltuieli sau similare cu cele eliminate în faza de evaluare.

Condițiile de depunere și aprobare a propunerilor de modificări contractuale sunt detaliate în Contractul de finanțare si anexele acestuia (model disponibil pe site-ul official al MIPE).

**Beneficiari cu proiecte multiple**

În cazul aplicanților organizații de drept privat care au 1 proiect în implementare/ aprobat la finanațare (nu se iau în considerare proiectele care au finalizat perioada de implementare) / ce urmează a fi contractat în cadrul tuturor apelurilor finanțate din PoIDS, la momentul demarării procesului de contractare a celui de-al doilea proiect, se vor aplica în etapa de contractare, următoarele prevederi:

1. în cazul aplicanților pentru care s-a calculat capacitatea financiară pe baza sumei cifrelor de afaceri/ sumei veniturilor totale conform situaţiilor financiar-contabile, valoarea totală a contribuției private minime obligatorii în cadrul tuturor proiectelor aprobate la finanțare și contractate (atât a proiectului/proiectelor aflate deja în implementare sau aprobate la finanțare, cât și a proiectului supus procesului de contractare) în cadrul apelurilor lansate în cadrul PoIDS nu poate depăși 1/4 din suma cifrelor de afaceri/suma veniturilor totale pe ultimul an sau pe ultimii maxim 4 ani (n-1, n-2,n-3 si n-4) conform bilanțului contabil (se va lua în considerare varianta cea mai avantajoasă pentru beneficiar).

2. aplicanții pentru care s-a calculat capacitatea financiară ca procent maxim (40% sau 30%) din valoarea asistenței financiare nerambursabile solicitate la nivel de proiect nu pot contracta mai mult de 2 proiecte în cadrul apelurilor lansate în cadrul PoIDS.

3. în cazul în care aceluiași alculate i-au fost aprobate spre finanțare cel puțin 2 proiecte, dintre care cel puțin pentru un proiect s-a alculate capacitatea financiară pe baza sumei cifrelor de afaceri/sumei veniturilor totale pe ultimii maxim 4 ani (n-1, n-2, n-3 şi n-4) conform situaţiilor financiar contabile, în etapa de precontractare se va aplica algoritmul de la punctul 1 de mai sus.

În etapa de contractare, pentru beneficiarii cu proiecte multiple, în vederea verificării respectării prevederilor mai sus menționate vor fi avute în vedere datele financiare prezentate de către beneficiar în ultima cerere de finanțare depusă și aflată în etapa de contractare și pe baza cărora a fost realizată verificarea capacității financiare în procesul de evaluare și selecție (datele financiare din ultimul an sau din ultimii maxim 4 ani fiscali încheiați, anterior depunerii Cererii de finanțare).

***I.16. Reguli specifice de informare și publicitate***

Solicitantii si beneficiarii de finantare nerambursabila au obligatia de a asigura informarea, publicitatea si vizibilitatea sprijinului oferit prin finantarea acordata in cadrul PoIDS, prin masuri adaptate si corelate cu activitățile si anvergura proiectului.

Solicitantii si beneficiarii de finantare nerambursabila trebuie sa-si asume si respectiv sa aplice in implementarea proiectului urmatoarele măsuri minime de informare, publicitate si vizibilitate:

- Asigurarea vizibilității proiectului (prin expunerea unui afiș) la sediul/ sediile de implementare a proiectului;

- Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;

- Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

Activităţile de informare şi publicitate se referă la publicitatea cu caracter general aferentă proiectului și vor fi bugetate la cheltuieli indirecte.

În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare si publicitate a proiectului, ci activități/subactivități de-sine-stătătoare, care vor fi bugetate la cheltuieli directe.

***I.17. Sustenabilitatea proiectului***

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea si durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită in contractual de finantare și se mentine obligatia de a pune la dispoziția AMPoIDS / OI PoIDS delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

***I.18. Aspecte specifice programului***

**Perioada de implementare**

Perioada de implementare a proiectului este cea aprobată în cadrul procesului de evaluare şi selecţie.

În funcție de specificul apelului de proiecte, vor putea fi decontate și cheltuieli efectuate anterior semnării contractului de finanțare și începerii implementării proiectului, dacă acest lucru este specificat în Ghidul Solicitantului -Condiții Specifice.

**Evidenţa contabilă**

Beneficiarul și Partenerii acestuia din cadrul fiecărui proiect implementat în cadrul POIDS sunt obligați să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

**Fluxuri financiare**

In ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

**Achiziţii**

Beneficiarul și Partenerii acestuia au obligația de derula procedurile de achiziție cu respectarea prevederilor legale aplicabile. Beneficiarii/partenerii instituții publice vor respecta legislația în vigoare privind achizițiile publice, iar beneficiarii/partenerii entități private vor respecta legislația aplicabilă beneficiarilor privaţi. Beneficiarii/ partenerii care au calitatea de autoritate contractantă vor respecta in mod obligatoriu legislaţia privind achiziţiile publice.

**Nereguli și fraude**

Constatarea neregulilor, stabilirea acestora și recuperarea sumelor plătite necorespunzător se realizează conform prevederilor legale în domeniu, respectiv Ordonanța de urgentă a Guvernului nr. 66/2011, cu modificările şi completările ulterioare, precum și Hotărârea Guvernului nr. 519/2014 privind stabilirea ratelor aferente reducerilor procentuale/corecţiilor financiare aplicabile pentru abaterile prevăzute în anexa la Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

**Conflict de interese** **și incompatibilități**

La conceperea cererii de finantare precum si pe toată perioada implementării proiectului, beneficiarii/ partenerii vor trebui să respecte prevederile legale europene si nationale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate, în scris, AM PoIDS în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AMPoIDS / OIPoIDS delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PoIDS/OI PoIDS delegat si persoanelor fizice sau juridice care desfăşoară activităţi externalizate pentru AMPoIDS/OI PoIDS delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, „un conflict de interese există în cazul în care „exercitarea imparțială și obiectivă a funcțiilor unui actor financiar sau ale unei alte persoane” implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si nationale:

- articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

- Capitolul II, Secțiunea a 2-a Reguli în materia conflictului de interese, din OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;

- Titlul IV, Capitolul II din Legea 161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

- capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;

**Protecția datelor cu caracter personal**

Solicitantii si beneficiarii de finantare nerambursabila au obligatia respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate in toate fazele de evaluare si selectie si ulterior, daca este cazul, in toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

***I.19. Anexe***

- Anexa 1 Cerere de finanțare

- Anexa 2 Contract de finanțare

- Anexa 3 Declarație unică

- Anexa 4 Acord de parteneriat

- Anexa 5 Procedura de selecție a partenerilor entități private

1. Valorile prezentate pot fi modificate pe perioada de implementare a PoIDS. Va recomandam sa urmariti actualizată a PoIDS, disponibilă pe site-ul oficial al MIPE. [↑](#footnote-ref-1)
2. https://danube-region.eu/wp-content/uploads/2020/04/EUSDRACTION-PLAN-SWD202059-final.pdf [↑](#footnote-ref-2)
3. Solicitantul va alege varianta cea mai avantajoasă. [↑](#footnote-ref-3)
4. Cheltuielile pentru achiziţia de autovehicule sau alte mijloace de transport, achiziţionate inclusiv în modalitatea prevăzută la art. 7, sunt eligibile dacă respectă condițiile prevăzute la art. 2, nu fac obiectul excluderilor prevăzute la art. 9 lit. d) din Regulamentul (UE) 2021/1056, art. 16 alin. (1) lit. b) din Regulamentul (UE) 2021/1057, art. 7 alin. (1) lit. h) din Regulamentul (UE) 2021/1058 [↑](#footnote-ref-4)